Atulio Social Media ah A Lar Tukmi Singapore Khuachung Chunlai Ah Thil A Cangmi – HRINGDILDEL LAIRAM\nAtulio Social Media ah A Lar Tukmi Singapore Khuachung Chunlai Ah Thil A Cangmi\nHithil hi van zoh ve hnik, na khuaruah a har maw?Hi nu hi a palh na ti maw?Asilole minung thil kan ton mi ai dang cio a mawh naisai loh na ti dah? Na ruahnak zong comment ah van langh ver te. Hibantuk thil hi nangmah lei keimah cung zong ah a tlung lailoh tiin kan chim kho bak loh, hi nak in a mak deuh mi le zoh a chia deuh mi thil zong na cung ah khan a tlung kho peng ve ti kha rak thei ve hrimhrim .\nSingapore khuachung lampi pakhat kam ah nungak pakhat zunpi a zun lio cu fiang tein video in an rak record diam ai. Hi nu hi a mah lawng siloin a pawng ah tlangval pakhat nih a thut hnawh i a lang lo ding a lang suallai ti phun in a hnu lei ah a rak ven. Asi ning ah cun a hnu lei hna hi puan in maw, asi lole thil pakhatkhat in cover seh law cu zoh a dawh deuh ngai hnga nain an ngeih lo ruang zong ah a si kho men.\nAlangh ning ah cun hi nu nih hin ai sum khawh ti bak lo caah hithil hi an tuah tawp mi a si lai ti zumhnak a um.Hi nu nih zunpi a zun lio hi an pawngkam lampi cu cross awk thalo in traffic a jam lio pi a si.Cu ruang ah cun public toilet um nak lei an panh khawh lo caah lamkam ah hibantuk thil an tuah nak hi a si lai ti zumhnak a um.Khuaruahhar ngai a si ve mi cu a hawipa nih hin a hnu lei hi khuhpiak loin a hlim tuin a hlim piak diam ai.\nHi thawngpang hi facebook ah an upload hnu tlawmpal ah delete dingin an ti hna i an delete piak colh hna nain Whatsapp le a dangdang social media ah an rak share dih cang caah mipi nih cun an hmuh khawh dih thiamthiam. Hi video a zoh tu mitam u nih cun hi nu hi an soisel loh i a mawh loh ti tu in a ttanh tu an tam deuh. Nang zeitin na ruah ve?\n← An Dawr i Coffee A rak Dingtu Pa Cu Dawr Hngaktu Nungak Pawl He An Rak It Ter Hna , A Ruang A um>>>\nAn Hawinu Muidawh Bik nu Cu An Hnahchuah Caah Hursii An Pek, A thli Tein An Va Bih i Toilet Chungin Hitihin A Rak Um (+Video) →


Dr. Sui Khar le Pu Nang Lian Thang kha bia ka ruah hna I Chin State cozah hi an pennak thaizing kiptuh ah adih ding asi cang tung – Hakha Cherry\nKan ram ah Democracy muithlam cu 2010 election ah khan a thluamthlam a hung leng. 2008 constitution ning in thimnak an tuah I USDP party nih teinak an hmuh caah rampumpi ah cozah an dirh. Ralkap pawl kha an uniform an iphoih I pa kor le hni (taihpung le lungzi) an ihruk I an kan hruai. Burma ram I President cu General Thei Sein nih a ttuan I, Chin State I Chief Minister cu Brigadier Hung Ngai nih a ttuan.\nA minung cu an I khat ko na in uniform an ihruk bu in ralkap nih an kan uk lio nak cun pa kor le hni an Ifenh I an kan uk tik ah an hung nem deuh ngai. Zalong deuh in chimrel khawh asi. Thawngzamh tub u “media” tampi an hung chuak. Porter phurh, duhpoh in ralkap nih mipi hro le cer kha ahung tlawm deuh ngai.\nPhunghram ning bantuk in 2015 ah thimnak cu an tuah tthan. A hlan I ralkap cozah nih ral zoh in a rak zoh mi, thong ah a rak thlak mi le a rak hrem mi pawl kha mipi nih an thim hna caah an mah nih cun tei nak an hmuh. Phunghram ning bantuk in an mah nih cozah dirh I rampi cu uk ding ahung si.\nUknak kha thahrum hmang in a rak la mi, an duh ning te in phunghram an I ttial I cu phung hram ning in duh tik poh ah uknak a la kho ding in hmunhma ai ser mi kawl ralkap le USDP nih hi uk nak hi an thlah duh taktak hnga maw ti kha mi tampi rak iceih lulh cio asi.\nElaw tiah rianrang in Pi Chinchin PekThang nih aherh mi vialte a vun tawlrel. Zanlei ah cun Union Guest House (Pidaungsu zeihta) dining hall ah cun zanriah dum ding cun kan kal. Zan riah ei hlan ah biaruah nak kan nei ta lai I rawlei ka thawtnak ah wine kan ding pah hna lai ti asi. E tiah rawlei nak hall I luh hlan ah biaruah nak ah cun kan lut hmasa hna.\nCozah an term dih lai cu si kaw Minister pawl le Chief Minister cu an buai ngaingai. Kan cazin vialte kan vun funtom tadih I kan tlai deuh lai an ti. Hnawhchih nam chan ngai cun CM le a Minister pawl cu an rak phan. CM Hung Ngai kha a aba ngaimi a lo. Cozah term dong cazin funtom cu bat ngai dawh an si.\nCNF lei in nang thlah nak bia chim an ka ti. A asi lai lo e, upa kan Pu Nang Lian Thang zong a um, Dr. Sui Khar zong aum, Pu Solomon zong aum, Pu Ral Hnin zong a um ko I nan mah nih chim ko u ka ti hna cu an ka hnek. Nangmah nih chim ko an ka ti.\nE ne tiah a power adih cang dingmi cozah, thaba ngai in zanriah einak ah a rak ra mi Ralbawi hlun le Minister pawl thlah nak biachim ding ah cun ka hung dir. Thil pathum ka chim.\nKan chanchung ah kan tem ballo mi democracy phung in mipi nih thim in cozah a dirh hmasa cem mi cu nan mah hi nan si. Chan chankhat ah Democracy phung in mipi he neihniam te in rian a ttuah hmasa cemmi cozoah nan si.\nNan mah cozah nan ttuan chung ah kum 30 deng a dailo mi kan ram cu remdaih nak lam ah nan kan kalpi. Mah hi remdaihnak timi hi mi ralttha taktak lawng nih an tuah khawh mi thil asi. Remdaih nak thlaici nan mah chan ah nan tuh ta. Mah hi remdaih nak thlaici hi a rak kai te dingmi zei cozah poh nih vun pehzulh ding mi asi.\nAsi afak tuk mi a re atheituk mi kan ram ah thanchonak nan tuahmi tampi kan hmuh khawh. Lam nan cawhmi, siangin nan sak mi sizung nan sak mi ti bantuk pawl hi kan mithmuh asi. Cun hi tthancho nak rianttuan nak ah aherh mi seh pawl license zong a umlo bu ah kan ram nih a herh caah tiah nan tuah mi zong kan theih.\nDemocracy cozah ahmasa bik nan hruainak, remdaihnak lam ah ralttha te in nan kal kal pi nak, tthaacho nak ah aherh ah cun tiah Central cozah nih a onh lo na in Chin State cozah nih policy nan ser I aherh ning in she nganmi nan luh ter nak pawl hi a rak kai te ding mi cozah caah tah fung an site lai ti pawl kha ka chim.\nCNF lei nih Chief Minister Hung Ngai kha raltha te in remdaih nak lam ah na kan kalpi nak philhlonak le ah tiah 2012 avoikhat nak CNF le Chin State cozah remdaih nak min an thut lio hmanthlak kha frame ttha te in an tuah I CNF Supreme Council Chairman Pu Nang Lian Thang nih CM Hung Ngai cu a pek.\nWine tlampal kan ding I capo kan sai hna I ahnu ah cun kan dihlak in hmai panh te in le thanuam te in zanriah kan dum tti hna.Democracy ai dawh nak cu mipi nih nawl neihnak an pek chung tiang kha nawl neih asi I mipi nih a zacang, midang nih ttuan ve cang hna she tiah an ti ah cun cu nawl neih nak cu limhang nei te in le tha nuam te in a hnu I a rak kai mi cozah sin ah nawl neih nak pek kha asi.\n2016 March ah mipi nih thimmi democracy rim a nam mi cozah kan thlah hna ah khan thanuam te in Ralkap Brigadier Hung Ngai nih a nawl neihnak cu a hnu a hung kai mi civilian cozah sin ah thanuam te le hmaipanh te a thlah. Mah cu zeitluk in dah limhang aneih I zoh adawh.\nAtu can tlawmpal ah 2008 Constitution ning in cozah hlun cu an hrawh lai I 2020 thimnak ah atei mi Party nih cozah thar cu an dirh lai. Hi cozah thar a rak kai dingmi Chin State cozah hruaitu ding hi abiapi ngaingai. Mi ralttha asi ahau. MP atling cang mi cu miphun a daw mi lawngte an si. Miphun dawt ciocio ah ralttha te in Chin miphun a kan hruai ngam tu le a kan hruai kho tu hruaitu ttha khuazing Pathian nih kan pe hram she.Credit-Salai Bawi Lian Mang\nKawl Ralkap le Ruah Chuk Cho :2020 Kawrlam thimnak ah NLD party nih ceicikcek, landslide in teinak an co


Direct In Bawmh Khawhmi Phu Cu Direct In Bawmh Ah A Him Bik - News and Media\nDirect in bawmh khawhmi phu cu direct in bawmh ah a him bik. A karlak minung siloah buu in bawmh hna ahcun dawtnak le siaherhnak he bawmhmi cu Itheihthiam lonak a cangmi a tlawm ti lo. Kan mah lei nih cun tampi kan in bawmh cang ko hna tiin mithmai tha ngai in chim i ,khatlei nih le tangka fangkhat hmanh nan bawmhnak kan hmuh tung lo ti a um pah len.\nCucaah direct in bawmhnak hi biatak deuh in tha pek cio hna usih. Cun , on the ground ah a tem taktakmi le a tuan taktakmi sinah a phan maw /lo ti hrim hi cu verify tuah zungzal ding asi .Culo ahcun fa damiah pawl an ilawm tuk lai. Toidor tein biachim hi biaknak le nitin kan nunnak caah khuaawng a kan tontertu nunzia le lungput muru asi. Biaknak lei ihruainak in vawlei lei ihruainak zongah abiapi tukmi thahripi asi.\nAtulio Chin hriamnam dohthlennak ihruainak le biachim relnak zongah toidornak he lam kal asi ahcun palhnak a tlawm lai, mipi zong nih theihthiamnak a um deuh hrim lai. A lut cu an lut kho lai nain an chuak kho ti lai lo” ti tiang in chim a rak si nain duhpoah an lut chuak khawh tikah mipi cu kan ar ko. Mah nak khan toidornak he ” Kan si khawh tawkin kan do hna lai, kan kham khawh le khawh lo cu kan thei lo.\nAsinain kan miphun le ram caah kan si khawh tawkin kan do hna lai” rak ti sehlaw a chimtu ca zongah a zei a phi a rak chuah zongah mipi nih cohlang khawh le theihthiam khawh deuh ngai asi ko hnga. Online ah chandeih bantukin ihrocer ngai tung nain a tak ah azei ngaingai hma a kal lo tikah a chimtu nakin a theitu ningzah deuh timi dirhmun kan phanh hi a tlawm ti lo.\nCucaah atulio Chin miphun dohthlennak ah hmurka hrim ah toidornak a um deuh hrim a hau. Cu lo ahcun capo seihnak menmen ah dohthlennak kong he pehtlaihin biachimmi pawl a cang kho. Toidor hmurka le hmurka siikhan ngeih deuhdeuh, lohma a kalning a tluang deuhdeuh ve ko lai. Crd: Salai Z T Lian


CHINMI Hi SumH Zeizahdah Kan Si Kun?Saram bang in kan pipu hna an rak vai lio ah saltangmi kan si bal lo — Salai Ephraim Thawngpang\nCHINMI Hi SumH Zeizahdah Kan Si Kun?Saram bang in kan pipu hna an rak vai lio ah saltangmi kan si bal lo\nSalai Ephraim October 5, 2019\nCHINMI hi British pen hlan ah cun mah te-in aa uk i, aa thihruaimi miphun duhnung kan rak si ve ko. LAI inn te ah tawh hren lo le fir cu um rih seh fir timi biafang hmanh a rak theih lomi miphun duhnung kan rak si. Zumhnak kong chim poah ah BIBLE lei kan pa le nih an chim theu tonmi cu ” Back to the BIBLE” an kan ti bang, politics kong kan chim ah cun ” Back to the history” ti kan hau ve hnga! Cu ti asi ah cun tuanbia ah kir hna usihlaw BAMA, CHIN, KACHIN, le SHAN cu ramdangmi lawngte an rak si ti kha tuanbia nih a kan chimh. Hi hna fonh in Union of Burma timi ram rak ser asi. Hi Union of Burma timi ram ah hin ahodah a ngan deuh I a fa deuh tiah na ruah? Hi miphun hna nih Union of Burma tiah an rak dirh lio ah hin miphun sinak ah a ngan deuh le a hme deuh tiah tahnak tahfung cu milu tam le tlom ah a rak i hngat lo. Cu caah hi Union of Burma a dirhtu ram hna lak ah hin miphun sinak ah a ngan deuh le a hme deuh kan um hrim2 lo ti hi pakhatnak ah langhter ka duh.\nKawl ralkap nih 1962 in uk hram an kan thawk i, general hna le crony pawl nih ramchung thil a hlei in KACHIN le KAREN anmah kawlrawn thilchuak vialte hmang in an tefa hna cu ramdang sianginnthatha ah an rak kai ter hna caah kanmah tlangcungmi nak in nationalism ah an thawng deuh. Kawlram ah 1920, 1936, 1962, 1988, 2007 ah buainak fakpi a chuak. 1920 lebang ah cun minung 11 lawng bak in kan ram caah tiah duhlonak/demonstration an langhter ngam i, cutluk cun miphun caah ngamnak an rak ngei.\nCu lak ah kanmah CHINMI cu “CHIN party cu luthum ngei e, tiva te e, le buainak serhmang e” tiah a phunphun in kan thangchiah hna. Unau fakpi in ruat hmanh. Nikum falam khuate ah inn a kang. A fa le nunnak chanh ding ah an nu nih a nunnak a rak pek kha. CHINMI caah thlanti dorkhat le thisen dorkhat hi vawlei pi nih a upat mi Gandhi le Abraham Lincoln hmanh nih an thlak lo dakaw! CHINRAM caah thlanti le thisen cu CHINMI tefa chung in dakaw an thlak I, an nunnak tiang an pek cang i,a pe cuahmah liomi zong hi CHINMI tefa thiamthiam dakaw an si. Kawl minister pa pakhat nih CHINMI cu caa an thiam lo, an fim lo, nuncan ziaza ah an chambautuk I minister/vuanci pek phu an si lo a kan ti hi na lung a fak lo maw? Hi pa hi ka uar tuk! Alarm a kan pek ka ti.Hi biafang pakhat thawng hmanh hin lamhra I thawn colh ding kan si. Kawlram level in Dr. Lian H. Sakhawng bantuk hi an tlomtuk ka ti na in, amah lila hi NLD, USDP, UBP, OR PP party ah I pe sehlaw “NO” ka pek lai. Aruang cu mi cabuai cung I a hleimi rawl einak cha cun mahle dumchung chuak kom cuar ei kaa thim deuh lai. A Bawipa eibang a bawhmi uico tum thawng si ka duh lo. A hlei ah cun ei , a hlei lo le ei lo timi dirhmun le an duhmi ei dih hnu ah duh lo deuhmi poah eiding dirhmun cu my last priority ah ka chiah I kutdawh he dannak a ngei lo tiah ka ruah caah asi.\nKa no lio ah cun sualnak tampi ka tuah ko na in midang sualkel bantuk cio asi ko na in ka chan chung ah kaa ngaichih bikmi cu ram le miphun caah thlanti dorkhat le thisen dorkhat hmanh ka thlak rih lomi hi asi. Cu caah LAI mino fimnak cawng cuahmahmi hna keimah bang miphun kong ah naa ngaichih lonak hnga miphun kong ah na tuanvo, talent na ngeihmi, le na fimthiamnak hmang ve cang tiah forh kan duh hna. Cheukhat kan unau hna nih nunnak an pek cang i,a pe cuahmah liomi hna an um lio ah phaisa fangkhat le thlanti thisen dorkhat hmanh liam hau lo free vote hmanh CHINMI caah nan/kan siang lo ah cun miphun ka dawt ko timi biafang cu kan caah lih le pakpalawng men asi hnga.\nParty dang thatlonak, pumpak chambaunak, le huat tlai comment pek hi kaa timh lo na in NLD (Central Executives Committee) chungtel U Tin Htun Oo nih kannih NLD cu coalition government ser kan duh lo i kan timh lo tiah a ti. Keimah nih interpretation ka tuahning ah cun ” A ho ruahnak hmanh kan duh lo, political bargaining kan duh lo, kanmah nih a tha kan tining poah in kan ram kan hruai lai” ti duhnak asi tiah ka ruah.\nNihin ah majority asi mi Bama/kawl, hi KACHIN, CHIN, le SHAN nak in an sang deuh nak samfang tia hmanh a um lo. Cu cu anmah kawl hmanh nih an I fiang chin lengmang cang. Bia dang in chim ah cun LAI phung nupi thitnak arsa thah vokthau sumnga lawng dotla asi bang miphun sinak ah do kan tla dih. Miphun sinak ah a ngan deuh le a hme deuh kan um lo ti hi nolh than lengmang ka duh. Tu ah cun PATHIAN thawng in kan khua a dei ve cang. Kan fanau le ramrum ramtha ah college & university a kaimi, nationalism aa fiangmi an tamtuk cang i,nu le pa kan lungre a theih ti lo. Cu caah ramchung ramleng CHIN mino hna nangmah lo in LAIRAM a him ti lo. Hla phuahtu nih ” Saram bang in kan pipu hna an rak vai lio ah saltangmi kan si bal lo, tulio LAIMI kan bawi pawl nih kan pupa rosung kan LAIRAM te hi thlanglei kawl bawi sin nguntial ah an zuar ” tiah a ti. Kan ram, kan vawlei, le kan nunphung hi lehmah pakhat hmanh million dollar hmanh in zuar hna hla usih. Cu cu LAI mino hna nih dirkamh in kilven kan hau. Miphun sinak ah America sumnga asi ah cun CHIN zong sumnga, kawlte sumnga asi ah cun LAIMI zong sumnga kan si ve. Cu caah CHIN mino nan thazang tampi chuah ulaw kan miphun, kan nunphung kilveng hram u. CHIN mino BAWIPA nih lamhruai in thluachuah hram seh. BAWIPA nih CHINRAM thluachuah hram seh.\nMay the LORD our GOD bless CHINLAND & IT’S PEOPLE.CREDIT:Lai Kung\nTagged CHINMI Hi SumH Zeizahdah Kan Si Kun?Saram bang in kan pipu hna an rak vai lio ah saltangmi kan si bal lo\nAtu Lio Myanmar Idol Season 4 Ah A Tel Cuahmah Mi Kan Chim Miphun Hna Faktlak An Si Taktak Hnga Maw? →\n← Voikhat Hmanh A Sungbal Lo Mi Brandon Vera Nih Aung La N Sang Hi Faktuk In A Deng Sualte Hnga Maw


KAN DUM LAI MAW KAN RAANG LAI DAH? By-Pa Pui – Chin 11 News\nKAN DUM LAI MAW KAN RAANG LAI DAH? By-Pa Pui\n1. “Vaipa amah hmun ah a laam” ti kan chuak than ko lo maw?:– A fawinak in chim ahcun, Ralkap kuli phurh than dawh kan si. Khualtlung report le hmahpungtin chek hna zong? Kan khualak ah Ralkap lubo rual i loklei than dawh an si. Lai khuate nih Kawl holh holh poh tih dawh an si cang! Rungtlang sakhan a hraang than cang lai! CNA le Cozah an i dumdawi than sual lai maw? Duhnak langhter lamzawh pawl tlaih, thongthlak, thah le nawn hna hi kha kan phan lai lo kan ti kho lo. Khuabawi tuan i fial le i hneek chan ah kir than dawh kan si. ‘Minung panga nak tam a bu in bia nan i ruah lai lo’ ti hna kha a fawite. Khuakip le sangkip zaan king sawngh hna kha a um than sual hnga maw? Khuabawi tlaih le thong thlak he hna khan kan i hlaattuk lem rua lai lo dah!\nNgakchia tap mi ngamternak ah “Cuh, ralkap an ra cuh!” ti kan hmang than sual hnga maw? Tlangcung hriamtlai pawl he i kahnak a zual lai i ramchung raal a tho than lai lo ti chim khawh a si ti lo? Siangin khar in kan fale fimcawnnak an dong an bul than men lai. Ramleng nih sipuazi a phunphun in an phihkhar lai i vawlei cung ah sifakbik dirhmun ah khan kir than dawh kan si.\nRamleng le UN nih “na luantuk cang” tiin fungfek in an van chimhring te sual hnga maw? Laitlang ah ramdangmi kai an khap than khawh mi a si. Malay le Delhi ah raalzaam dirhmun in mitthli he kal than kan hau sual hnga maw? Ralkap sakhan umnak Lungler le Vawngtu tibantuk khua kiangkap pawl, aa-na in ralkap sakhan sakter a um than sual hnga maw? Laitlang ah Kawl pawl hlawhfa le company rian in caangvat bang an rak kai luaimai sual hnga maw?\n“Chinram cu coffee Ramkulh a si lai” ti mi ah kan kir than sual hnga maw? Aa-na tlaang riantuan hna kha a um than sual hnga maw? Cozah riantuantu pawl, USDP le NLD cozah chan nakin ziknawh eihmuar an zual deuh sual lai maw? Kan khua le ram hmun, an duh poh in chuh (ting) le sawksaam a um than sual hnga maw? Ramkheel party pawl cawlcanghnak nawl phit in amah nih party a ser mi lawng vokthau zuat in a zua than sual hnga maw?\n2. Min Aung Hlaing hih tah a piangthar sual hnga maw? :- Kan Laiholh ah “Ka lun lo nih chi ka barh” ti a um. Min Aung Hlaing hi hlan chan Ralbawi a si lo-chanthar Ralbawi a si. Chan hlun Ralbawi bantuk in mah rumnak le pum i ven lawng ruat lo in, kum 70 chung a pule (Ne Win le Than Shwe) nih rammi, a bik in Tlangcungmi lung an fahter mi kha tuahpiak an lung tluanh khawh hna hi a rak i tim ziar hnga maw?\nNLD cozah (Daw Aung San Suu Kyi) nak tha deuh in ram ser le thanchoter khawh hna hi rak i tinh ziar pingpang hnga maw? Tlangcung hriamtlai le party pawl nih mama hauh in an hauh mi, Federal hna hi Daw Aung San Suu Kyi kut in si lo in amah (Ralkap) kut in pek aa timh hna a si sual hnga maw? Tlangcung hriamtlai pawl he tuah lio mi Rampi remdaihnak rian zong hi NLD cozah tawlrelnak in si lo in amah kut in tlamtlinter le Tlangcung hriamtlai le party pawl nih paput laangcawihnak lam hna a rak kawl ziar hnga maw?\n‘Vawlei cung ah a chiabik le remh harbik’ tiin soisel mi 2008 Phunghram kha NLD (Daw Aung San Suu Kyi) tawlrelnak in remh lo in, anmah Ralkap kutneh hmabaan a si bantuk an tuanbia thianchehnak ca ah amah nih Tlangcungmi duh ning tein remh hna a duh bia a si sual hnga maw? Cun atu cu kum 70 leng Tlangcung hriamtlai, party, rammi vialte nih thisen le thlanti he khaan kan hnawh i kan dumdawi mi Federal le Democracy salu pi cu Democracy zalampi an phanhpi cang i a rauh hlan ah inn a phan ding a si cang. Asinain Ralkap hi sakaptu ah telh ve lo ding dirhmun ah an um kha an i hngalh tik ah sunglawite le min tha tein salu he tlun ve an i timh hna a si sual hnga maw? Khaan hnawhtu nakin sakaptu si cu aa thim deuh hnga lo maw?\nNang zei dirhmun dah kan phan lai tiah na ruah? :- Ralkap uknak zeitluk in dah a rak chiat ti a thei manh lo mi thangthar nih cun a ruahdamh awk a hngal lo mi an um men lai. Asinain upa deuh nih cun Ralkap uknak cu Baibal ca nih a kan cawnpiak mi “Khamh fian” nak hmanh in aa fiang mi lawngte kan si lai. Cutluk in a zia kan hngalh cang mi Ralkap nih “Kum khat chung uknak ka tlaih ta than lai” a ti mi tik ah hi kum khat chung ah hin rammi zei dirhmun dah kan phanh te hnga?#


Lai nu nan thum nih 2021 Miss Universe ah buan a co ne. – Hakha Cherry\nLai nu nan thum nih 2021 Miss Universe ah buan a co ne.\nLai nu nan thum nih 2021 Miss Universe ah buan a co ne..Miss Thuzar i hruk ding ah an thimpiak ning ah cun thuam dangpi a si nain a bag a tlau caah Atlanta um Chin mi nih namchan in Lai thuam an timh pick zawk zawk le aa hruk i Miss a hawi le nih an voi khat hmuhnak bak hin a maktuk an ti cawlh ti si.\nUS ram i Miss zuamnak ding ah rallokap cozah nih piakhat zong an bawm duh lo, cun a unu May le bang cu visa a ngah khawh lo caah US lei bawmhnak thawng in last minute ah visa a ngah i ticket manfak ngai in US an rak phan. A unu he, a mah he duhlo lamzawhnak ah an ttan ngai caah le kawl ram rallokap chiatkhat nak kong interview ah tam ngai an chim caah Kawlram tlunding an zenh ngai ngai nak kong a unu May nih cun a Facebook ah a post. Ka zumhnak ah ka hin thla zeimaw zat cu um dawh an si. Phaisa lei zong ah an chambau ngai ngai nak kong zong interview ah a chim mi um len.\nHakha aiawh in aa zuam mi ka sin nak zong in Mindat I kahnak ah ka lung a thalo tuk ee tiah a facebook ah a langter. Chin mi hi Bawipa nih a kan cawisan cuahmah ko ti hi el awk tha lo khin um. Indiana lei hna a rak phak ah cun Pu Tialsang le keimah ni Chin Brother ah chuncaw kan dang te la. Credit-Salai Cung khenglawt\nNizaan CDF-Hakha le SAC mithat (ralkap) kahdohnak ah minung pakhat nunnak liam\nTheih ding le ralrin ding (အသိပေးခြင်း)


Kan Takpum ah Tidat A Reu nak nih A Chuahpi Mi Thatlonak\nHomeNGANDAMNAKKan Takpum ah Tidat A Reu nak nih A Chuahpi Mi Thatlonak\nChin Network May 21, 2020\nNi Linh Khuaal lakah kan i chawh tikah siseh, rian kan tuan tikah siseh kan takpum a linsat ning kan i ralrin deuh ngai a hau. Ni lin lakah rian kan tuan ah siseh, leng kan chuak tikah siseh kan thlan a chuak i kan takpum ah a um mi tidat pawl fawi tein a reu.\nThaal caan a hlei in kan takpum ah tidat hi a reu khun cu kan theih dih cio mi a si, kan takpum ah tidat a reu tikah vanchiat ah cun nunnak ca tiang hmanh ah thinphan a si. Cu ruangah kan takpum ah tidat a reu nak nih zeibantuk thatlo nak dah a chuahpi timi kan rak langhter.......\nKan Takpum ah Tidat A Reu Ahcun Zeitin Dah kan um\nKan takpum ah tidat a reu nak cu thlan chuah ruang, thawdawpnak, Zuun zun nak, mithli tlak, cilchak tibantuk ruangah kan takpum chungah a um mi tidat pawl kha a reuter. Cu ruangah caan hman tein ti din piak nak nih kan takpum chungah a reu mi tidat kha phihkhar piak a hau.\nKan takpum nih a herhmi zat tidat kha kan phihkhar piak dingin ti kan din lo a si ahcun zawt khawh zong a si, pawng (ek ek) kal hman lo, luak luak, voidang nak in thlan chuah khun, a tuleklek in zuun tibantuk a chuahpi khawh.\nKan takpum ah tidat a reu cang timi cu zeitin dah kan hngalh khawh lai tiah cun tihaal lengmang, hrawmcar, zuun zun tikah zuun a eng, takpum a rocar, lufah, taksa fah tibantuk pawl ton asi.\nCu pin ah kan takpum ah tidat a reu tuk lawmman asi ahcun zuun zun tikah chuak kho lo tiang in um, siloah zuun zun tikah zuun a eng mi lawngte in zuun zun, takvum pawl a rocar dih, lungmih, lungtur a rang, thawhchuah a rang, mit zong zeitin dek a um, hngilh khawh lo in um, umtu thutdir a nuam lo, takvum a rau in a rau tibantuk tiang kan takpum ah tidat a reu nak nih a chuahpi mi a si.\nZeitindah Kan i Runven Lai\nKan takpum ah tidat a reu lo nak dingah kan ti a haal lawngah ti din lo ding, asi khawh ahcun suimilam pakhat dan in ti hrai khat tete in din piak ding. Ka ti a hal lo ti i tihaal tuk lio lawngah ti din lo ding.\nNa buaituk, na rian a tamtuk i tidin ka philh sual lai ti na phan ahcun suimilam cheu dan in alarm chiah piak. Zung rian a tuan mi hna na si ahcun na cabuai cung te ah tidur i chiah peng, leng chuah paoh ah tidur ken philh bak lo ding.\ncu hnu ah ti aiawh ah thingthei hang, a hang a tam mi thingthei pawl zong ei piak ding. Tulio nilinh le khuaal caan ah ti tampi in dinpiak philh bak lai ci. Cu lawng ah na takpum ah tidat a reu lai lo i rian zong tha tein na tuan khawh lai.


Chinmi nih kan i Bochan Ngaimi Salai Bawi Lian Mang nih Trump kong cu hi ti hin a Chim Cang – Kawltu Team\nChinmi nih kan i Bochan Ngaimi Salai Bawi Lian Mang nih Trump kong cu hi ti hin a Chim Cang\nJanuary 13, 2021 January 13, 2021 Pu Tawn Mang\nNote: Hi catialtu hi Laimi nih kan i bochan ngaimi Salai Bawi Lian Mang a si. Annih hi nuhrin covo lei dirpitu pakhat a si. Trump kong cu hi ti hin a langhter. Mifim catial cu a dongh tiang rel izuam.\nTrump nih US phunghram a nawnnok kholo: US constitution le US federal system hi a ttha bik asi rih ko. Zeica tiah fawite in nawnnok khawh mi asi lo. Cun US politics hi Baibal I tlaih riangmang in President nih duhpoh nawnnok khawh mi asi lo. Zapi zaran nih cawn setsai lo le thei setsai lo in duhpoh in aukhuan hnawh men ding zong asi fawn lo.\nUS cozah I abiapi bik party pahnih asi mi Republican le Democratic party hna nih an dirh mi International Republican Institute le National Democratic Institute hna he rian kan ttuan ti. Cu pin ah US congress le State Department nih an dirh mi NED he zong rian kan ttuan ti.1999 ah US Congress nih International Religious Freedom Act an rak tuah. Cu IRFA congress nih a pass mi ning in US State Department nih International Religious Freedom Report ca 1999 thok in an chuah. Cu IRFA ning cun President Bill Clinton nih Burma ram cu Biaknak lei zalon nak ah siaherh in ngiat ding mi ram “country of Particular Concern tiah arak ti. Chin Christian timi US cozah nih an kan theih hmasa cem nak le Chinmi US cozah nih hnakkar tenh kan rak sinak I a tihna cu mah cu arak si.\nUS constitution le government system cu vuipi bantuk asi. Cu US vuipi kha vuipi asi ning taktak in hmuh khawh ding ah cun cawn ahau, ca tampi rel a hau, asi lo ah an mah cozah system chung ah vai ipaih I achung sining va hmuh theih ahau. Cu lo ah cun US cozah cu hrihrual alo ati na, Pherzual alo ati na kan si ko lai.\nUS ram cu ram pical asi bantuk in nusal ttha le pasal ttha hi an rak tamtuk ve. A corrupt tuk mi pathetic liars le demagogue tiah an timi President Trump kha na thil tuah adik lo tiah ati ngam tu Vice President, Senate Leader, House Leader ti bantuk mi roling pawl kha Pathian nih a pek hna. An mah le an tuahser nak ning cio in tuanbia nih Lai a rel cuahmah hna I hi hnu ah phungbang chim ding in tuanbia ah a tang te lai. US constitution le US federal system hi a ttha bik asi rih ko. Zeica tiah fawite in nawnnok khawh mi asi lo. Cun US politics hi Baibal I tlaih riangmang in President nih duhpoh nawnnok khawh mi asi lo. Zapi zaran nih cawn setsai lo le thei setsai lo in duhpoh in aukhuan hnawh men ding zong asi fawn lo.\n← Vice President Mike Pence nih Trump a Dirkamh Ning hi Uar Um Tak Tak\nNizan i Washington DC Ah A Phanmi Ralkap, National Guard Thong 15 Hna Hi Zeidah An Tuah Lai? →


Trump nih ka dam cang tiah Interview ah a chim mi Nancy Pelosi nih a leh mi cu amak tuk hrinhrang ko\nDemocrat pawl lungput ah thiltha le a hman mi lungput ti hi a um lo ruangah maw si, mah bantuk in US President Trump nih ‘ka dam cang tiah, US mipi sin ah thawngthanhnak a tuah mi Nancy Pelosi nih aleh mi cu amak tak tak ko\nUS President Trump nih interview an tuahnak ah Covid-19 in ka dam cang tiah a chim. Mah bantuk in Trump nih a dam cang ning kong a chim hnuah, House speaker Nancy Pelosi nih a vun leh cawlh i, President Trump hi mental health thatein check tuah a her tiah Trump cu ceilak in a phomh\nNancy Pelosi nih a chim chap mi cu, Trump hi White House ah um peng ding in a tlak ti lo caah amah kong hlethlainak tuah ding in Commission ka dir lai tiah a chim\nMah Commission pawl an thil hmuh ning bantuk in President Trump cu 25th Amendment lakpiak a si lai tiah a chim. Democrat pawl/Nancy Pelosi nih President Trump cu Covid sii a ei ruangah mental hei ah harnak fakpi a tawn tiah an chim. President Trump nih Nancy Pelosi cu Crazy tiah ceilak in aphomh than\nNancy Pelosi nih President Trump mental lei a buaipi ruangah, Friday ah Democratic Congressman Jamie Raskin nih cun, “Commission on Presidential Capacity to Discharge the Powers and Duties of Office Act” an dir ning kong Press conference a ngei lai. Credit-RTK\nBe the first to comment on "Trump nih ka dam cang tiah Interview ah a chim mi Nancy Pelosi nih a leh mi cu amak tuk hrinhrang ko"


Trump chimmi a hman thluamah cang; Covid-19 kongah WHO (China uico) nih lih a chim mi cu a phuan cang\nApoi tak tak ko, WHO nih mah bantuk in lih a chim i, Lih le hrokhrawl in thil a rak tuah i, China a dirpi lengmang caah mah bantuk buainak le muinak hi vawlei cung ramkip nih kan tawn mi a si. President Trump nih WHO cungah thil a tuah mi cu fakpi in soisel le doh a si, natein tu cu President thangthat a si tthan cang.\nWHO nih Covid-19 timeline cu an thleng cang i, December 31, 2019, Wuhan municipal health corporation ah pneumonia zawtnak hmuh a si, mah cu Coronavirus tih fiangter a si cang tiah an langer. Mah thawngpang hi WHO sin ah report tuah a si cang tiah an langter.\nNatein, mah bantuk in WHO timeline ah an ttial mi cu an thleng than i, atu an tial ning ah cun December 31 ah, Wuhan ah Neumenia hmuh a si ti lawng an langter cang. Mah pneumonia cu Coronavirus tih fiangter asi cang tiah an rak ttial mi cu an hlawn/phih tthan.\nMah bantuk in Timeline an thleng mi ruangah fakpi soisel le thangchiat an si. Mah an thlengnak ruang bik cu, 31 December ah Coroanvirus ti fiangter arak si cang bu in, ralrinnak zeiman an chim duh lo i, vawlei cung ramkip ah China mipi cu khualtlawngdin inan kal peng caah, mah bantuk zawknak hi vawleicung nih a tawn mi a si tiah an mualpho tuk lai caah an thleng mi a si\nCun a dang Timeline zong tampia an thleng tiah thei a si. January ni 3 ah WHO nih Coronavirus kong hi zeihman a thei lo tiah an langter tthan hoi. President Trump nih WHO cu biadik le biahman chim ding in a rak ti lengmang,\nnatein WHO nih China a dirpi tuk caah zeihman bia hman a chim duh lo, Trump nih WHO he pehtlainak an ngei mi dihlak in a dawngte dih. Tu cu bia hman le dik thei a si thlumah caah WHO cungah vawlei cung ramkip an thinghun thluamah cang. Credit- Bussiness insider\nTialding a tamtuk caah mah lawng he si rih ko seh. WHO (minakpa) China uico kong hi ttial le rel ka duh lo bik mi a si, natein tu bantuk thawngpang hi cu Chin mipi nih kan thei ve a herh tuk mi asi caah huam lo buin ka vun ttial mi si\nBe the first to comment on "Trump chimmi a hman thluamah cang; Covid-19 kongah WHO (China uico) nih lih a chim mi cu a phuan cang"


LAI HLUM KA CHUNG LE ZONG NIH CNLD AN VOTE DIH FAWN LAI – The Chinlung Post\nLAI HLUM KA CHUNG LE ZONG NIH CNLD AN VOTE DIH FAWN LAI\nMiphun pakhat sinak ahcun Kawl le Tlangcungmi kan i tluk ko. Miphun pakhat veve kan si ko. Kawl kha a uak deuh in Chin kha a neu hlei loh. Kawl nihcun Tlangcungmi kha anmah nak niam deuh in an kan hmuh, uk caamciin an kan duh. Anmah kha Tlangmi nih va uk tu cu an pom kho loh, Tlangmi cu uk nuam ah an kan ruah.\nNLD le Suu Kyi nih 2008 phunghrampi chungin Tlangmi nih kan duhmi federal rim a nammi tlawmpalte hmanh kha remh an duh loh. Hluttaw ah phunghrampi ahran remh awk an chuahpi mi ah Tlangmi nih an chuahpimi phunghram hna cu a cohlang loh, hnawmdur ah an peih. Kawl Miphun hna nih hin Tlangmi kan duhmi federal hi an duh taktak lo hlah maw ti hi a ka ruahter chinchin…Cucaah Tlangcung ah Tlangmi party a thawn lawng ah beiseinak tlawmte a um hnga.\nCusiloin NLD le Kawlrawn party nih Tlangmi herh loin acozah a tlaih khawh peng ahcun kan duhmi samfangtia upadi fate hmanh kan ser kho bal lai loh. Kei cu CNLD kha ka dirpi ko, Laihlum um ka chung le zong nih an vote fawn lai. Mah Miphun Chin Party kan dirpi lo ahcun Mirang pa, Vai pa le Kawl pa nihcun an mitsir hmanh in an zoh lai loh, an dirpi lai loh. Cucaah mah Miphun party kha vote ve ko. Credit: Chan Khar.\nRelchih:Politics ah ka soisel hlah uh ti cu a um bal lo. Politics luh cang ahcun a pakhat nak cu policy,a pa hnih nak cu nunning ziaza.Ziaza a that lo ahcun zumh awk a tlak le tlak lo pumpak (personal attack) doh a herh cang.Tulio politics thlihran zoh tikah soisel (criticize) hi ka celh bak rih lo.Celh lo ruang i nangmah tah miphun caah zeidah na tuah khawh timi comments pawl hi ka nih chuak bik.\nA ruang cu kawlram le chinram ah minung pathum te lawng i ukter i thanchonak kan tuah lai ti tiang lawng an cuanh khawh mi khi a si. Thanchonak cu mipi kan zate rian a si. Miphun dawtnak kong chim paoh ah kawl huat (racist) thlaici an tuh an ti.Kei cu miphun dawtnak kong ka tial ahcun lung tiang tein a si ko.\nHuatnak biafang ka hman zong ka thei lo hih. Miphun kong chim poah ah Racist tiah a ruat mi a lungthin tu ahkhan racist asiloah chungthu lengnal hnawm a um caah a rak si deuh lai tiah ka ruah cang ko. An rian tuannak kong soisel ah le thangchiat an ti than.A dik lo mi cu soisel ding bak a si.Jesuh zong nih a dik lo mi cu “Mi depde hna, chungthu lengnal hna” tiah a soisel bak ko hna.\nDr. Ngun Cung Lian sinah kawl media nih interview an in tuah tikah ho mithmai zong na zoh lo mi hna hi a tha ngai ka ti. Mi mithmai zong ding ahcun an sal kan si lo.An rawl kan ei lo. Kan rawl kan ei.Kan chim duh mi poah cu chim awk a si ko lo maw a ka ti. Mithmai kan i zoh tuk nak ah lam tantim tiang lawng,lamtluan dongh pi tiang kan phan kho tawn lo. Politics luh cang ahcun soisel te hna cu tih ding zong a um lo.I fahsak ding um lo. A dik mi cu tanh ding, a dik lo tiah ruahmi cu soisel ding a si ko. Politics a lut mi nih ka soisel hlah uh ti cu ka theih bal lo mi a si. Credit: Salai Tin Maung Win\nPOLITICS AH KA SOISEL HLAH UH TI CU A UM BAL LO: SALAI TIN MAUNG WIN


Biden nih:USA ralkap pawl ngaithiam halh nak a ngei hna’Ka sualtuk tiah. – Lai Lungrawn Post\nBiden nih:USA ralkap pawl ngaithiam halh nak a ngei hna’Ka sualtuk tiah.\nJanuary 25, 2021 January 25, 2021 admin Theihtlei\nMah ruangah rian ngeitu Democrats an Pi Chur Nancy Pelosi cu faak ngai in soiselnak a tong.\nPresident hlun Donald Trump nih a hotel ah free in rak riah dingah a sawm hna. Social Media le News tampi ah Biden cozah tiang soisel an ton caah Joe Biden nih ngaihthiam a hal than hna. Mah hnu ah Capitol Hill innpi chungah an thial than hna.Salai Lal Ram Thang.\nRelchap ko:Trump nun nih a ka cawkpiak. Kumli chung a tuahmi cu USA mipi a dawttuk caah a si. Kathih hlanlo ka philh ti lai lo. A sual an kawl nain lehrulh a cham hna lo. An tuhmi theipar cu zun caan a za ve cang lai.Ka upat tukmi Pasal tha na si. Pathian nih lam an hruai hna sehlaw 2024 in kan president na tuanthan te lai. Pathian khuakhan hi kan caah a tha bik ko. Kum 4 telong tuan nakin kum 8 na pehthan lai I kum 12 chung tuan a tha deuh. Kai ruahchan.\nVulei tuanbia tialtu thabik na si than te lai. Lung thadam te in rak I din law, nan dihlak nan family hi zohchunawktlak taktak nan si. Dinfelnak kha thihtiang tlaih a duhmi pa na si ka hngalh.\nVice president Mike pence zong an nu he a umnak hmun Indianapolis dam te in a phan ve cang lai. Ai lungsak khove hrim lai lo, Ka lawmhpi thiamthiam Pathian khuakhan a si ko lai.\nThawngpang dang:Cuhleiah vanrang tangah hin tthat lonak nih dinnak le ahmaanmi thil kha an hmun a rolh lengmang hna ti kha ka hmuh. Ka lung chungin Pathian nih miding le mitthalo cu aa khat rep in bia a ceih ko hna lai, zeicahtiah kan hmailei vawlei zong hmanh ah khin zeizong vialte hi anmahle an caan te cio ah an tling cio ko lai, ka ti. Isaiah 59:14-15\nDinnak cu kan tthawl i ahmaanmi thil nih a naih in a kan naih kho lo. Zapi i pumhnak hmun ah khan biatak cu zeihmanh ah rel a si lo i biaceihnak hmun ah khan dinnak zeihmanh a um lo. Biatak chim kha a tlawm tuk hringhran caah tthat lonak tuah a duh lomi cu, mihrut ah rel an si,” an ti. Bawipa nih hihi a hmuh dih i dinnak a um lo caah a thin a hung.\nAmos 3:10 An ralhruang chungah zaang-ennak’le firnak in thil tampi a khong luaimaimi hna nih hin, dinnak kha zei a si tiah an hngal lo, tiah Bawipa hrimhrim nih a ti.Phungchimtu 5:8 Acozah pakhatkhat nih misifak kha an hrem hna i dinnak le an hmuh awk a simi kha an pe hna lo, ti na hmuh tikah na khuaruahhar hlah; bawi paohpaoh cu an cung i a ummi bawi cio nih khan an huhphenh hna i cu hna zong cu anmah nakin a sang chin deuhmi bawi nih khan an huhphenh chin ve hna.\nAmos 5:7Biading kha a bingtalet in a thlai i, dinnak kha vawlei ah a hril.Salm 94:20-21Bawipa, ziknawh a eimi biaceihtu hna he cun zeitinhmanh in nan i tlak kho lo, din lonak kha dinnak ah a ser i mitha kha a rawi a phiar i a sual lomi kha thih dantatnak a pemi hna he cun a komh in nan i kom kho lo.Amos 5:24 Sihmanhsehlaw (nannih tu nih cun) biading kha ti bantukin luanter u law dinnak kha a cat lomi tiva bantukin luanter camcin ko u.\nThawngpang dang:Vanrang tangah a ummi, Jupiter le Mars lei in a rak zuangmi Asteroid pe 108 in Pe 302 tiang a nganmi lungtumpi 4 hna cu Joe Biden President biakamnak a tuah ni January 20 ah vawlei he a naih biknak hmun an phan lai tiah NASA lei thiamsang hna nih nizan ah an chim. A ngan bikmi lungtum hi pe 302 a nganmi a si i, Liberty lungphun tia a si lai tiah zumh a si. Suimilam pakhat ah khan 29000 mile per hours in a rak zuang lai i, vawlei he khan 600,000 a hlatnak tiang a hung phan lai ti a si.\nZeiruangah mah ni le mah caan thengte ah mah lungtum pa 4 hna nih vawleipi an rak fuh timi hi aho nih a sullam taktak an chim kho lo, anmah le an zumhning cio in sullam an chim cio. vawlei pin ah vawlei dagn tampi a um i an cawlcang cio. Universe thil umtuning cu a sertu Pathian [ creator ] lawnglawng nih a dikdiar in a hngalh lai tiah khrihfa hna nih cun zumh a si. Zei hmelchunhnak dah a si ual hnga?\nRelchap duh mi hna caah:Trump nih Ralkap phung martial law a chuah cang maw? Mee relnak Dominion seh le James Comey’Trump nih ralkap phung hmang in nawl a chuah cang maw ti hi atu lio media kip nih an buaipimi a si.January 13 ah a chuah cang timi an um. A chuah lo ahcun ralkap hi zat lengluang hi khuapi kip ah an um awk a si lo an ti. Biahalnak: A chuah cang an si ahcun ziah media ngan pawl zong nih hi kong hi thawng an thanh ve lo?\nBreaking:USA ram buainak a chuahnak a ruang taktak an phuan dih cang hi.\nPathian nih ka nunnak:A ka pek mi chung ah’A mah muisam ka ken hi a biapi.


A TULIO CHINRAM KHUALIPI HAKHA SIZUNG AH MIZAW A UMMI ZAT – The Chinlung Post\nJanuary 23, 2021 admin Local News 0\nAtulio Hakha sii-inn ah mizaw 94 an um tiah Hakha sii-inn uk Dr. Mang Biak Kung sin January 22 ah kan theih.Mizaw kan ngeih mi hna chung ah hin ngakchia nakin upa an tam deuh. Cu chung ah a tam deuh cu aa khawngdeng mi le cumpit tlangrai in a zaw mi an tam,” tiah Hakha sii-inn uk nih The Hakha Times ah a chim.Hakha sii-inn mizaw luhchuahnak kong le mizaw congh ning kong he pehtlai in Hakha sii-inn uk Dr. Mang Biak Kung nih a tang lei bantuk in a chim.\nSii-inn chung kan luh tik ah ahopoh nawlngaih kan i zuam hna lai. Cycle zong a chiahnakte ah tha tein chiah kan i zuam hna lai. Atulio cu COVID-19 zawtnak a um lio a si ca ah mizaw a zual tuk lo mi cu minung pakhat lawng nih congh le mizaw a zual deuh mi cu a tam bik minung pathum lawng nih kan congh hna lai. Sii-inn chung kan luh tik zong ah Mask tha tein huh le pe ruk dan in umkal philh hna hlah usih. Daithlang hna hlah usih,” tiah The Hakha Times ah a chim.Atulio Hakha khuachung ah COVID-19 mizaw an um lo tiah kan theih. Credit. The Hakha Times\nAlolak Taktak Mi Nupawl Tahfung, Mah bantuk nungak le nupi kan ngeih asi ahcun zeibantuk minung dah kan nupi le kan nungak pawl hi an si timi cu theih khawh asi. Tutan ah vun langhtermi nupi or nungak kan ngeih asi ahcun a chimh cawnpiak zia kan thiam hna ahau lai tinak khi asi. Nupi lolak or nungak lolak theih khawhnak cu atanglei bantuk in langhter asi.Zingka a thawhtuanh ning in theih khawh asi. Zingka aa tthangh bak in tho loin aum.\nFawizang tein sersiammi Meh hang nan ei ding peng asi ahcun, Ateima lotuk mi nu uknak tangah nan um tinak asi. Rawl einak kheng siseh lakphak dinnak hrai pawl ttawl colh loin a um tawnmi asi ahcun, arauh hlan ah va le or tlangval mualpho a fawite. Chuncaw caah mah tein inn ah tuah loin dawr ah a caw lengmang mi nu na ngeih asi ahcun thatein nai tuak ngaingai ahau.


Thawngchia taktak ralhrang nih mindat mipi um awk tha lo in an tuah cang hna – Lai Lungrawn Post\nJuly 23, 2021 July 23, 2021 admin Hmuhning\nKahdohnak Ruang ah Mindat Peng Khuami pawl an Zaam Chap Hna Mindat peng chung kahdohnak ruang ah khuate khuasa pawl nih nikhua chai le ruahsur lak ah an innlo an zaamtak tthan hna.Nihin zaanlei sml. 4:30 hrawng zong ah Mindat-Matupi karlak meng 60 zawn ah kahdohnak a um the chin journal.\nThawngdang Mandalay Ah Mizaw Zohtu An Tlawm Caah Nikhat Ah Minung 50 Leng An Thi Mandalay Ah Covid Mizaw Zohkhenhtu An Tlawm Caah Nikhat Ah Minung 50 Nak Tlawmlo Covid In An Thi\nMandalay ah July 1 in 22 tiang Covid in thi mi hi minung 1000 leng an si tiah a thi mi cazin ning ah theih khawh a si.Cazin ning in zoh ahcun Mandalay ahhin Covid zawtnak ruangah nunnak liam mi hi nikhat ah zatuak in 50 an si tiah theih a si.Zatuak in cun nikhat ah minung 50/60 an si,July 20 le 21 ah khan 90 tiang hrawng a kai. Tukar hrawng cu a tuum deuh ko 40/50 hrawng an si kan ruahdamh ning ah “tiah mibawmchantu phu chung in rianngei pakhat nih a chim.\nAtu lio caan ah runvennak thilri kawl hi a har ngaingai,a hlei in harnak kan ton mi cu oxygen le oxygen dur a um lo caah hin harnak kan tong khun ko.Atu kar hrawng hi Mandalay (တ.စ.က) in runvennak thilri cheukhat hna le seh hmanh mi si bawmhnak pek an si tiah kan theih.\nMandalay (တ-စ-က) Chiarman U Mawng Ko le reng sang pakhat si mi U Kyaw San hna cu Covid zawtnak an i chawnh caah sizung special room ah thlopbawl lio an si tiah anmah he naihniam mi chimnak in theih a si.Atu lio ah Myanmar Economic Bank 1 le 3 in riantuan tu tamdeuh hna le sipin lei riantuan hna cu Covid zawtnak a chawnh mi an tam caah zung on than ding ah riantuan an tlawm kho tiah riantuan tu hna nih an chim the chin post.


Democrat Pawl Thiltuah Hi Cu Fih A Nung Tuk Eh! Trump Soiselnak Lawng An Langhter Duh! – Chin 11 News\nDemocrat Pawl Thiltuah Hi Cu Fih A Nung Tuk Eh! Trump Soiselnak Lawng An Langhter Duh!\nDecember 1 liam cia ah khan Utah State chung theseram hmun kiken taktak ah Donald Trump Vote an hlonhmi an hmuh! Vote an hmuhmi hi Pe 14 sang/ a chahmi hrawng a si tiah an ti. Hi an hlonhmi vote hi zeizat ciah dah a si hnga ti cu an langhter lo. Trump nih cun Twitter ah “Ka vote an hlonhmi cu kan hmuh ee! Hi vote ahhin million 10 hrawng a si lai” tiah a ti.\nAsinain Trump a soiseltu lei pawl nihcun Trump mail i an vote hi cu artist nih an tuahmi a maw si lai, a si cun hmun dang (Alien visitor) an tuahmi a si lai tiah theihfian loin an zumhnak an chim sawhsawh!\nI thim hlan ah khan, Trump vote hi an hlonh, an khangh, post office riantuantu hna nih motor in vote tam taktak a ting bak in an hlonh, hnawm hlonhnak ah ah hloh, Cun Canada ramri hna ah an phurhmi an tlaih ti bantuk kha a tam in a tam tuk!\nDik nak tein Trump caah mipi nih vote an thlakmi hi, hlonh hna hlah seh, cun fir hna hlah sehlaw dik taktak in rel hna seh law, Trump hi a tling diam cang lai. A sinain vote tamtuk hi an thuh nawk kho lo a si bik ko cang hih. Trump Sihni Rudy Giuliani nih cun Trump hi a taktak ti lo ahcun State 50 ah hin teinak a hmuh dih ding si tiah a chim. Trump le Giuliani hna nih thil a cangmi kong hi felfai deuh in an hlathlai lio a si.\nA tubantuk in America mipi hna nih vote an thlakmi a ning cang lotuk in an hlonh piakmi hna hi an lung a si kho hnga maw? Vote thlatu mipi zah lo bak si ko. Hi bantuk thil cangmi vialte hi Mainstream media/TV hna nihcun an thuh dih i, an langhter duhmi cu Trump soiselnak le that lonak lawng te a si. (https://babulonbee.com/…/strange-mysterious-stack-of…). Note: Dr. PC Biaksiama nih a tialmi thim lo tuk bu tein ka van lehmi si! palhnak um aikun a ruahzia ka thim hram te uh!


Breaking News: Kalay Myo ah Kahdoh Nak Fak Tak tak Achuak July 3\nMain Editor July 3, 2021 Leave a Comment on Breaking News: Kalay Myo ah Kahdoh Nak Fak Tak tak Achuak July 3\nSagaing Ramthen kalay myo ah kaphnin karlak kah nak fak ngai in achuak tiah theih asi. Tu zan july 3.Zan sml.9:30 hrawng ah kha bomb puah thawng athang I tlawmpal ah meithal thawng nih azulh colh. Kaphnih kah nak thawng asi tiah kalay khuapi um mi pakhat nih achim.\nHmunkhat lawngah si lo in khuachung kip ah asi, sangkip ah an lut I an kah cang, voi 300 leng hriam ngan kah thawng kan theihcang I atu tiang zongahkhan apikpak tein athang len rih ko. Vanlawng thawng bantuk in Drone pawl hi an zuanglolh ko tiah khuami pakhat nih cun achim chap. Atu I kah nak ah hin zeiban tuk mi dah an I kap I, thilri zeizat arawk ti mi kong cu zeihmanh thawng fiang theih si rih lo. zan tlai hnu in kah nak hi achuak mi asi caah zeibantuk bu dah an si ti mi le hriamngan nih akhen mi thilri pawl zong theih khaw asi rih lo. source: Mizzima\nThawngpang dang deuh… zei ko dah kan ton atu Kalay hi Virus nih kawlram chung ah aden bik lio asi. Cu lio ah ralhrang nih heh tiah hna an hnawh fon hna. Nihin July 3 ah Kalaymyo Covid zawtnak in nunnak liam mi, minung 33 an si. Khrihfa thlanhmun ah church pastor pakhat tel in miruak 17 vui an si tiah Zalen nih an langhter.\nAA Hriamtlai Pawl Hi Chin Mipi le CNF/A Nih Zo Sawh Sawh Ding An Si Ti Lo →\n← Ralhrang He Kahdoh Nakah Khuami Minung 30 Leng An Thi


2015 ca thimmi Baibal cang\n19Thil thar ka tuah ding tu kha ingiat u. Cucu atu ah hin aum lio cang, a hmuh hmanh nan hmuh khawh ko lai. Ramcar chungin Lam pakhat ka kalter lai i cukacun Tiva luang kan pekhna lai.\n1BAWIPA cu Hla tharin thangṭhat tuah u, khuaruahharmi thil kha a tuahhna! A Ṭhawnnak le a thiangmi Thazaang hein Ral kha a teihna.\n13a in dawthna lai, thluachuah a in pekhna lai i a in karhter hna lai; nan pupa hna sinah nannih kha pek awkin chiat a sermi Ram chungah nan pum theitlai le nan Vawlei theitlai, nan Rawl le Mitsur hang le nan Chiti, nan Cawfa hna le nan Tufa hna zong, thluachuah a pekhna lai.\n22BAWIPA dawtnak a fekmi cu, a dong hrimhrim lai lo, A Zaangfahnak zong a cat lai lo; 23Zing fate in an thar lengmang, Zumhtlak a sinak cu a lianngan hringhran.\n19Lungthin dang ka pek hna lai i an chungah thlarau thar ka khumh lai; an pum chungin lung bantukin a hakmi lung an ngeihmi kha ka chuah lai i titsa bantukin a nemmi lung kha ka pek hna lai.\n17Mi zeihmanh hi Khrih he an i pehtlaih tikah cun mi thar a si; a nunning hlun kha a lo cang, nunning thar kha aa thawk cang.\n22Cucaah nan rak nun tawnning in an nuntertu hna nan mihring hlun kha hlaw u, cu mihring hlun cu pumsa duhnak hlenhmang nih a hrawh lengmang tawnmi kha a si. 23Nan lungthin le nan ruahnak ah ser tharmi nan si awk a si. 24Pathian he aa lo in sermi nan mihring thar kha i hruk u law cucu a dingmi le a thiangmi nunning i a langmi nunnak taktak kha a si.\n9Nan mi hlun cu a hman tawnmi a ziaza he khan nan i phoih cang i 10mi thar cu nan i hruk cang caah pakhat le pakhat i hleng hlah u. Hi mi thar hi a sertu Pathian nih amah mui lo chin lengmang in a tharchuah lengmangmi cu a si i cucu amah hngalhnak kha tlamtling tein nan ngeih khawhnak caah a si.\n3Kan BAWIPA Jesuh Krih i a Pathian le a Pa cu lawm ko usih. Zeicaticun a Zaangfahnak nganmi ruangah kannih cu Jesuh Krih thihnak in a thawhternak khan, nunnak thar a kan pek. Cucaah kannih cu zumhnak nungin kan khat.\n5Cun bawiṭhutdan i a ṭhumi nih cun, „Atu cu thil vialte kha a thar in ka ser dih cang hna,“ a ti. A ka thawh i, „Hi bia hi ṭial hna, zeicaticun ahmaanmi le zumhawktlak a simi bia an si,“ a ti.\n23Nannih a mithiang vialte hna, BAWIPA cu daw ko u! BAWIPA nih zumhawktlakmi cu a huhphenh hna, sihmansehlaw miporhlaw cu fak piin dan a tat hna. 24BAWIPA cungah a ruahchannak a chiami vialte hna, lungṭhawng le thazang ṭhawng in um ko u!\n8Amah cu na hrom ah sam bantuk ah a cang lai i Na eimi vialte kha na luak dih lai i na faknak bia vialte cu santlailo ah a cang lai.\n30A nomi hmanh kha an tha a der tawn i tlangval hmanh kha an tha a ba kho.\n31Sihmansehlaw BAWIPA a ibochanmi cu thazang thar an la. Mupi bangin an zuang lai; an tlik tikah an baa lai lo, an kal tik zongah an tha a di lai lo.\n18Cu bantukin na tuah ahcun hmailei ah ceunak na hmuh lai i na nun khua zong a sau lai.\n5zeicahtiah a kan pekmi Thiang Thlarau thawngin kan lung chungah Pathian nih a dawtnak cu a toih in a kan toih.\n1Jerusalem, nangmah cu fa a ngei lomi nu bantuk na si. Sihmansehlaw atu cu hla na sa kho cang i lunglawm in na au kho cang. A va nih a kaltak bal lomi nu nakin fa tam deuh na ngei cang lai. 2Na umnak thlam kha ngan deuh tuin sa. A hri kha sauh hna law a tung kha fehter hna. 3A kam kip in na ramri cu na kauh lai; miphun dang nih atu ah an umnak ram hi na mi nih an co ṭhan hna lai; atu i a kingmi khua hi a linsa ṭhan lai. 4Na thinphang hlah — ningzahnak na ing ti lai lo; serhsatnak na hmu ti lai lo. Na ngaknut lio i zumh awk tlak lo na rak si kha na philh lai i nuhmei na si lio i na umhar vialte kha na philh lai. 5Nangmah an sertu cu na va bantuk a si lai — a min cu Ralkapbu BAWIPA a si! Israel Pathian thiang nih cun an khamh lai — amah cu vawlei cung dihlak uktu a si.\n11Nan ca i ka tinhmi cu keimah lawng nih ka hngalh, tiah BAWIPA nih a ti. Cucu vanchiatnak si loin thluachuahnak a si lai i nan hnu i a rung um ding tefa tampi kong a si lai.\n18Atu caan i kan inmi temhinnak hi cu hmailei i kan sin i phuan a si te laimi sunparnak he cun tahchunh awk tlak ah ka rel lo.


Johnson Siangbawi Fanu Ruth (Ruthi) Nih Ralkap Uknak Kong A Chim Ve Cang. (Video) – The Chinlung Post\nTulio kan ram kong ruah ah cun ngaih chiaa a si ko, Ruth zong nih mah kong he tlawmpal a chim ve cang. Ruth hi Hakha ah a hnu bik siangbawi a tuanmi Johnson fanu a si. Kum 17 a si lio, 1962 ah Newin nih uknak a lak caah an rak thawl hna. Mitthli he an rak zam. Centenary lio ah an rak tlung nain Kalaymyo tiang lawng ralkap nih kalnak Nawl an pek hna.\nLaitlang ramri (9 mile) in an pafarual in Laitlang lei an va cuan. Zei bia hmanh chim kho loin an mitthli a rak luang. 2015 Kum ah Hakha, Thlantlang tiang an va phan kho. Khua kip ah sunglawi tuk in pangpar thi he an rak dawn hna. Atu ah ralkap nih uknak an lak, an tlaih an thah hna, sizung riantuan mi an thawl hna. Cu kong a theih tikah a celh in a celh ve lo. A biachim hi rak ngai cio hmanh u.\nThawngţha: US nih Myanmar mipi caah thawngthanhnak pakhat a tuah : US Department of Homeland Security Secretary N.Mayorkas nih Myanmar kong he pehtlaiin March 12 ah thawngthanhnak a tuah. Kawl ralkap nih uknak an lak caah hremnak le thahnak a tam tuk caah US nih Myanmar caah “Temporary Protected Status” timi thawngthanhnak a tuah.\nTemporary Protected Status caah US nih thawngthanhnak a tuahmi cu; “US a rak tlawngmi Myanmar mipi caah Visa sauhpiaknak le ramchung umnak pek chung asi lai. Visa sauhpiaknak le ramchung umnak hi thla 18 chung asi lai. A herh ahcun sauhpiak than a si te lai. A herh ning bantukin harnak a tongmi cu tuanvo kan lak lai” tiah US Departmentof Homeland Security nih thawngthanhnak a tuah.\nCRPH nih nawlnak an tuah caah US Department of Homeland Security nih an cohlan mi asi. US lawng si loin ramdang Embassy zong CRPH nih nawlnak an tuah cang i; US bantukin tawlrelnak aum te lai.


Caan sau tuk na thut hmun na thut ah cun zei bantuk dam lo nak dah a chuak kho ti mi na thei maw????? – Vaurawng\nCaan sau tuk na thut hmun na thut ah cun zei bantuk dam lo nak dah a chuak kho ti mi na thei maw?????\nPosted By: vaurawng.com September 18, 2019\nA tu chan ah cun cozah rian tuan mi ko hi kan i ral rin a hau i kan thut hmun ah caan sau tuk kan thu sual maw ti mi kha kan i ral rin bak a hau mi asi. Cun mawtaw mawng mi le TV hna sau tuk in a zoh mi hna zong kan i ral rin a hau. Mah ruang ah hin thau zawt nak, lung zawt nak le zun thlum neih khawh asi caah kan i ral rin bak a hau.\nCun a thu tuk mi cu kan thluak chung ah Oxygen a khah tuk caah tha hri fah neih khawh nak ding lam a tam ngai caah kan i ral rin a hau i a caan a rauh ah cun kan tit sa um tu ning zong a rawk kho mi asi .Cun Tai fah zawt nak zong neih khawh asi. Kan tai i a ruh pawl kha a rawk kho mi zong asi. Kan cawl cangh tuk lo tik ah cun kan thi um kal ning zong a hman lo tik ah kan lung ah thi khal nak ding lam zong a fawi ngai mi asi caah kan i ral rin bak ahau.\nCun a thu tuk mi cu Ril pi ,nau inn cancer zong neih khawh deuh asi.Kan thut tuk tik ah cun kan ke ah thi a kal ning a pek ning a tlawm deuh caah a phin zong kan phing theu tawn.Cucaah cun a thu tuk mi cu kan thih nak ding ah 61% a tam deuh tiah an hmuh chuah hi asi. Cucaah cun zing thawh ka ah lam len maw asi lo ah exercise pakhatkhat tuah piak khawh i zuam hna usih.\nBe the first to comment on "Caan sau tuk na thut hmun na thut ah cun zei bantuk dam lo nak dah a chuak kho ti mi na thei maw?????"


Australia Laimi Caah Thawngtha Le Ralin awk Taktak – Chin 11 News\nAustralia Laimi Caah Thawngtha Le Ralin awk Taktak\nPosted By: victor victor May 11, 2020\nCovid19 he pehtlai in ralrel awk tete\nThaizing zaan 11:59pm cun Tlangrai ruang i hrenkhumhnak rikhiahmi hun dorh deuh a si cang lai. Asinain Coronavirus ( Covid19) dih lo, ralrin peng kan hau rih hna lai. Laimi mitam u cu ngakchia no ngei kan si. Restrictions an van thlah tikah ralrin ding tete cu theih khawh i zuam ko uh ti kha an nolh lengmang. Cucaah tlawmte kan hun tar than.\nCu lak ah a biapi deuh tete;\nFale he park kal a duhmi nih lentecelhnak an tuahmi tete khi hrial khawh i zuam uh. A hlei in park ah a ummi dinti hrim khi dinlo ding. ( Ṭhutden, cabuai, dinti) hi zapi nih tongh pengmi an si caah mah zawn khin zawtnak i laak khawh asi.\nMino hna nih Public Park ah a ummi BBQ tuahnak hmang in BBQ rawh hrial ding.\nThlacamnak (rawlulh tbk) hi minung (10) cu hmunkhat ah ngeih khawh asi. Thlacamnak a ngei ṭimi nih min list te i chiah ding.\nRestrictions an thlah cang e tiah hawi he zalon i laak in restriction rules buar sual lo ding. Um ṭhuttonak kip live na thlahmi zong taar langh hrial khawh zuam ah a ṭha. Live na thlahmi in restriction rules na buar le buar lo theih khawh asi.\nSocial media ah langhter mi photos zoh in daan an tat mi hna zong an um ti hi ralrin ṭha asi.\nKan I lawm !


Kawl Uico Ralhrang Luban Pawl An Buainak A Zual Tuk Cang - chinland media\nJanuary 11, 2022 admin Myanmar News 0\nKawl Uico ralhrang pawl an buai tuk cang. An kar ah buainak in a khat cang caah hruaitu thlennawn a tam tuk cang.\nKawl ralhrang i Vanlong lei an ralkap ah a bawi bik a simi Maung Maung Kyaw cu Min Aung Hlaing nih a rian a phuah tiah theih a si. Vanlong lei ralkap bawi bik ruah lo piin a rian van phuah cu khuaruah har ngaingai thil a si. A chung ah zei thil dek a cang ko lai tihi ruah ciomi a si.\nMaung Muang Kyaw ai awh ah Vice a rak simi Thun Aung tu kha Min Aung Hlaing nih ralhrang Vanlong lei ralkap bawi cem rian a hun khinh than. Nizan nai ah khan ralhrang chungtuan a simi Aung Lin Dei zong Min Aung Hlianh nih a rian a phuah ve cang.\nVanlong lei ralkao hi Min Aung Hlaing nih a zum kho ti hna lo. A ruang cu mipi ralkap nih Helicopter an kah thlak mi a tam ngai cang pinah an mah ralhrang le ralhrang pawl Vanlong in bomb an i thlak hnawh timi a tamtuk cang. Cu ruang ahcun Min Aung Hliang nih cheknak kan tuah lai ti zong ah a rak ti phahnak kha a si.\nKawl ralhrang pawl ahhin tatmah hmu siseh ramthen le ramkulh ah a ummi an luban pawl hna zong a tuletu in an thlen an nawn hna. An thialkam lengmang hna. Min Aung Hlaing nihhin a mah nih a zumh mi poh kha luban ah a khinh mei ko hna ti a si.\nA fiang cu Kawl uico ralhrang pawl hi anmah an luban chung hmanh ah khin buainak fak tuk a chuak cang timi a lang. Min Aung Hlaing nih a hlan ah a rak i bochan ngaimi hna pawl kha ai bochan ngam ti hna lo. A zum kho ti hna lo. An chung lei sining cun an buai taktak khi a si.


Aung San Milem Thantlang Um A Duh Lotu Nih Ruahnak Raal An Doh Ti Kan i Fian A Herh! - Ramleng Chinmi\nHomeTheihtleiAung San Milem Thantlang Um A Duh Lotu Nih Ruahnak Raal An Doh Ti Kan i Fian A Herh!\nAung San Milem Thantlang Um A Duh Lotu Nih Ruahnak Raal An Doh Ti Kan i Fian A Herh!\nApril 16, 2018 Robertson Bawi Nun Thar Theihtlei 0\nChin ram ah a rak um balmi Kawl siangcachimnu nih duh a nung takmi Lai ngakchia nute a hmuh i, “Aa, nute cu Kawl mui na keng, naa dawh ning cu Kawl dawh in naa dawh,” a ti. Cu a lungput cu aa uah theng ruangah a si lo, ruahnak in miphun sang bik an sinak le teitu an sinak kha a langhter. Kawl nu nakin Lai nu aa dawh deuh timi kha a dikmi a si zong ah a ruahnak nih a cohlang duh lo. Mah cucu miphun tling le miphun saang sinak raaldoh a si, ruahnak raaldoh a si. Kawl nu nih a lungput in Lai miphun a kan tei diam cang tinak khi a si.\nLungput in i tei hmasat a herh. Lai nih Kawl lungput cu kan tei kho rih lo caah an tangah kan kun peng ko lai, an kan hlen peng ko lai. Hlen ngaingai zong khi a si lo, an lungput in an kan tei caah an kan tei hrimhrim. Mah cucu kan hrawh a hau.\nVai raalkaap nih Mizo raalkaap an rak tlaih i, an kahthah lai ah Mizo pa nih, “Vai chia kahthah meimei zei ah ka rel lo,” tiin a cil a chaakhnawh hna. Mizo nih Vai pawl hi an lungput in pei an rak ngamh tuk, an rak tei tuk hna cu, hriamnaam in cun an tei nemmam hna lo. Lungput in i teinak hi hriam zong nih a donghnak ahcun a ngamh tawn lo.\nThantlang khua chung lamlianpi ah Aung San milem a dir lai, upat-philhlonak tuanbia ah kan ti. Tuanbia cu ngakchia ca an si. An hmuh khawh taak ah thil lianngan bik pakhat a si lai caah an nulepa sinah biahalnak phunphun an ngei lai i, Aung San sining an theih tawk an chimh hna lai, a donghnak ah Kawl pa a si kha an theih lai. Kawl pei an pical bik hi timi ruahnak an lung ah a riak lai. Cu tikah upat-philhlonak tuanbia tiah kan ruahmi cu Lai ngakchia nih Kawl miphun cu Lai miphun nakin an sang deuh timi lungput le ruahnak ngeihtertu ah a cang lai.\nLai mi nih Kawl miphun hi lunghrinh lo awk an ttha lo. Ruahnak ah an kan teimi hrimhrim hi duh lo awk a si, kan ruahning mer ve a hau. Ramthumnak ummi nih Mirang ram zongah cu milem kha milem an tuah ko, cukha kan ti, an ram ahcun a poi lo, Mirang ram le Chin ram ai lo lo. Annih cu an ruahnak le lungput a sang tuk cang. An inn chungah Hitler milem lianpi in an chiah zong ah an ruahnak nih German miphun teinak an ngei cang.\nAung San milem Thantlang um dingmi hi a doh in doh ding zong a si lo, a duh in duh lo men ding a si ko. Chiah a si zongah Chin mi pa ralttha pawl milem nakin fa deuh in, hmunkhat ah chia usihlaw Kawl mi nih an hmuh tikah lau hna seh. Ziah Aungsan milem cu ngan deuhin nan umter lo an ti tikah ‘kan ram ahcun Lai pa ralttha pawl hi an ngan deuh’ ti men ding a si ko. Cu bantuk tete cu ruahnak-lungput ah i tei ning a si.\nMah bantuk ruahnak hi kan ngeih tikah mi phundang huat khi a si ngaingai maw, Kawl miphun doh khi a si ngaingai maw? A si lo, kan lungput tthanchonak lam i kawl a si. Aung San milem kha kan duh lo in kan doh ngaingai khi a si maw? A si lo. Kawl nih kan ruahnak an kan tlaihhremmi hi hlohthlau kan i zuamnak men a si. Aung San milem nih cu bantuk ngaingai in kan ruahnak a kan ttemttawn hnga maw nan ti men lai nain nan theih ve ttung lo. Ruahnak ah i teinak hi thil hme tete in pei ai thok ve cu.\n100% mawtaw khalh a thiam vevemi Kawl pa le Lai pa karlak hmanh ah Lai pa a thiam deuh tiin ttan ding a si, lung chung in mu, i nehsawh lo in. Ruahnak raal kan doh ta a hau, dawhcahlo deuh zong khi va si rih ko seh, ruahnak in kan tluk ve hna, kan tei ve hna a herh.\nNote: Mah le ruahnak cio,


Jackson Thawng Cattial Mi Cu Nungak Biak Hlei Par Nih Lehnak A Tuah Colh – Chin World News Evening\nJackson Thawng tial mi kongah Biak Hlei Par nih lehnak (comment) a tuahmi: “Thil hi kan fian lo ah cun fian ding in hlat hmasa ding si na theih dih hnu le na fian dih hnu ah post ah atha… CNA angki hruk in CNA hla kan sa CNA angki hruk in CNLD hla kan sa lo hla bia kha tha tein rak zoh.”\nRelchih>>>>> Salai Van Chan Ceu ka hmuh ning: Lai lei mi cheukhat le kaa dangdang a ummi hawikom tampi nih MP aa cuh mi na hmuh ning hna theih kan duh ngai tiah an ka hal lengmang. A bik in US lei AUS lei nih an ka hal tuk ca ah keimah ka hmuh, ka theih khawhmi ah ka hmuh ning hna van chim ka duh nak hi a si – ( A ho ka ttanh / ttanhlo ti si lo in lung thiang te in )\n1. Salai Van Chan Ceu hi ttih ngeilo pa ral ttha bak a si. (A Vuanci hna hmanh nih an chonh ngam lomi bochouh Hung Ngai zong kha Vailam tung phur lo ding ah ral ttha tak in dir onh in a chawn i bia a let ngammi a si ) 2. Khrihfa ttha ti lawng si loin Khrih ram kauhnaak ca ah thong tlaak zong ttih lo in PATHIAN a ttanhmi Lai pasal ttha a si.\n3. A tu Halkha Khuathar Hlawhtling Thlacamnaak Tlaang Vailam tung phurlo ding ca ah Salai Van TinLian he Halkha mino tampi an sawm hna i Halkha mizapi nih duh lonaak langh ter ding in a thli te in meeting an rak tuahpi hna ruang ah Vailam tung a hmunh lawng si lo in a pawngkam Ekah 40 tiangpi Khrifa nih kan conaak a si. 4. Ka tuah ka ttuan lai a timi hna hi ral ttha taktak in a tuah ttuan lai ti ka zumh ko. Cu ca ah Chin miphun le Khrihfa mi nih bochan awk tlaak pasal ttha pa khat a si ko tiah ka hmuh ning a si. By JP Biak Tin Sang. hmehpiak law video um lai.


Daw Aung San Suh Kyi Kum Li Thong Thlak Ding In Ralhrang Pawl Nih Bia Khiah Nak An Ngei – Thechinlandtoday\nDaw Aung San Suh Kyi Kum Li Thong Thlak Ding In Ralhrang Pawl Nih Bia Khiah Nak An Ngei\nadmin January 10, 2022 Leave a Comment on Daw Aung San Suh Kyi Kum Li Thong Thlak Ding In Ralhrang Pawl Nih Bia Khiah Nak An Ngei\nRampi ruahnak petu Daw Aung San Suh Kyi cu hramhram nawlngeihnak latu ralhrang nih kum 4 thong tla ding in nihin January 10 ah nawl an chuah than, tiah biaceihtu pawngkam um mi hna nih an chim. Ralhrang nih Daw Aung San Suh Kyi cu ramchung ramleng thil i a luhchuaknak kong taza an cuainak ah sual an phawt i, kum 2 thong tla ding in dan an tat. Cun, Chawnhbiaknak thilri le ramdang he an i pehtlaihnak kong sual an phawt than i, kum 1 thong tla ding in nawl an chuah than. Cu sualpawtnak pahnih fonh in kumhnih thong tla ding in ralhrang nih dan an tat.\nCu pinah Covid kong ah phungphai a buar, tiah sual an phawt than i, kum 2 dang thong tla ding in dan an tat than. Nihin January 10 ah sualphawtnak pathum ca ah, a zapi fonh in kum 4 thong tla ding in dantatnak an pek. Ralhrang phu nih sual an phawt phunthum ca ah kum 4 thong tla ding in nawlpeknak an chuah ṭhan hi a si. Ralhrang nih thawng an thanh ning ah cun kumhnih kan ṭhumhpiak, tiah an thanh. Daw Aung San Suh Kyi cu kum 6 thong tla ding in nawl an rak chuah tinak a si.\nRalhrang hna nih hriamnam i bochan in February 1 ah hramhram in uknak an rak laak. Ramchung hmunkip ah mipi hna cu an thah hna, mei in an kangh hna, nu hna cu an tlaihhrem hna, mipi thilri hramhram in an chuh, an firpiak hna, kumtling lo ngakchia an thah hna, mizapi cu phungning loin an tlaih hna i thong an thlak hna, cu bantuk tuahsernak tel in mipi hremnak phunphun cu faak tuk in an tuahnak kong, ramchung ramleng um mi ralhrang an cawlcanghnak a ngiathlaitu hna nih an chim. Khit Thit Media\nBogyi Kaung Thu Win Cu A Hriamthil Le A Chung Khar He CDF Ah A Lut →\n← Matupi Peng Ah Ralhrang Nih Sualnak Ngeilo Chin Mi An Thah Mi Hna Chung In Pakhat Cu A Hnawng An Hleh Piak


Benjamin Sum Kalaymyo A Rak Tlun I Mipi Nih An Don Lio A Ropui Kho Taktak (+Video) – FIAKFAIROCK\nBenjamin Sum Kalaymyo A Rak Tlun I Mipi Nih An Don Lio A Ropui Kho Taktak (+Video)\nMyanmar Idol Season 4 zuamnak ah ai telmi Chin tlangval Benjamin Sum cu Yangon in a chuahnak Kalaymyo a rak phanh i mipi nih an don nak hi a sung lawi in a ropui ko, Winner van hai lo bak in a fans pawl nih an uar in an don nak hi rak zoh ve hmanh.\nMawtaw cungah a dir bak i, mipi nih hmu kho dih ding bak in dir mawtaw cycle le maw taw nih a hnu lei in lam khat te bak in kal awk ttha lo bak in mawtaw lam an hrawn ko, an don ning cu a sung lawi kho taktak.\nUS Le Iran An Kar I Bia Thli A Um Mi Cu Hi Ti Hin A Si\nUSA le Iran tension hi tamtuk a um nain kan ttial cawk lailo i, a zualpi tal hi ttial khawh kani zuam tuah lai. Hlan lio kum 1979 kum lio hrawng khan arak i thawk cang mi asi i, kha lei kha cu kan ttial ti lai lo.Pro Iran Militia hna nih Iraqi Army base an kah ruangah khan US Contractor pakhat athi i, US army zeimazat nih hliam hma an tuar ve tikah, cucu phuba laknakah US nih cun, Fighter jets in akah hna ve tikah, Iran militia minung 25 bak a thah ve hna i, cu mi duh lonak ruangah cun, Militia hna nih cun Iraq ram i US Embassy cu an kulh i an suausam kha asi.\nUS Embassy an suausam lio ah khan vanpang te hna le thlalang te hna cu an khuai dih i, US marine hna nih van lei boruakin Helicopters te hna he an ven tikah cun, boruak a sang chin chin lai tiah an phan caah,Iran militia hna cu an ttin cawlh ve dih tiah an rak chim mi cu asi. Iran nih a bawmh mi hna Militia hna nih cun US minung hna cu, thah dih zongah a pawi lo tiah an rak tterhkhawn ve hna tikah cun, Trump nih cun faktuk in a tterhkhawn ve cang hna i, a tterhkhawn hnu in,nikhatnakah cun,a kah ve cang hna mi a si.\nPresident Trump nih cun, Ralhrang hna cawlcanghnakah hin, Iran cu mawhphurtu ah a puh i,sihmanhsehlaw, Iran a zeihmanh arel lo tikah cun,Trump nih cun ataktakin a kah cang hna i, hi Drone kahnakah hin Iran General long silo in, ISIS hruaitupa Deputy leader Abu Mahadi al-Muhandis cu Drone kahnakah hin, a thi ve tiah theih asi. Iran Gen.Qassem Soleimani hi vawleicung i ralhrang hna kip ah hin a rawlh mi le, a bawm mi hna asi i, Cu bantuk cun Militia hruaitu Deputy Commander Abu Mahadi al- Muhadis zong hi, ttih nungtuk mi le ISIS hruaitu pa Bin ladennak hmanh in ttihnung deuh mi asi tiah an rak chim zungzal mi cu asi ve.\nUS kahnakah hin an hruaitu bik asi i,kum 2017 lio khan US nih cun a luman ah tangka tamtuk arak thap cang mi kha asi fawn. A tu nai i, Drone in an kahnak hna hi, Pentagon le Trump athli tein an rak khan cang mi asi i, Iran Ralbawipa Qassem Soleimani thahnak zongah hin, US Congress/Democrats hna pakhat hmanh an chim hna lo tiah theih an chim. ISIS hruaitupa Abu Al-Baghdadi an thah lio zongah khan Democrats hna zong kha zeihmanh anrak chim hna lo ti si.\nIran le US hi boruak arak sang cia cang mi asitikah a tu-ah hin an boruak hi a sangchinchin ko cang. US Media hna le Democrats hna nih cun Trump nih Iran General a thah ruangah hin US minung kakip i a um mi hna caah ttihnungtuk ko lai tiah an chim i,sihmanhsehlaw Trump nih a thil tuah miah cun zeihmanh an sawiel ngam taktak lo ti si. Hi lio ah hin Zawngsennu,Nancy Pelosi nih cun, Trump cu arannakin zeithil poh hi rakkan chim ve cang seh tiah a ti lengmang ko cang ti si. chininternationalnews\nBenben Le A Fan Pawl Cu An I Nuam Lawlaw (+Video)


Lawmhpi Cio Hna Usih: Bawipa Thawngin Dr. Pari Cu Damhnak (Negative) Si Cang – Lai Lungrawn Post\nJuly 19, 2020 admin Thawngpang\nDr. Pari: Bawipa Pathian thawngin zarh (5) nak ah ka dam (negative) i kaa lawm tuk hringhran. Thlacam a ka bawmtu nan zate cungah kaa lawm fawn. Cun siaherhnak he ka dam lo nak thawng a rak ka haltu vialte cung zongah kai lawm. Sii inn ka um lio siseh ka chuah hnu siseh derthawm in ka um lio caan ah thazang a ka petu ka pasal cung hrim ah kaa lawm khun.\nKa fa le ngakchia an si rih nain an ka theih thiam caah kai lawm. A hlei in mitthli he pehzulh in thlacam a ka bawmtu tampi nan um. Nan min ka langhter lo nain nan ka dawtnak ka philh kho lai lo. Nan ka dawtnak, nan siaherhnak le zawn nan ka ruahnak vialte ka ruah tikah lawmhnak mitthli a luang. Bawipa Ka Pathian..Nangmah nih na ka dawt lawng siloin dawtu tampi na ka pek caah kai lawm.\nRelchih>>>>>>> CNLD phu hi zeidah an cang hoi? Falam peng ah a lar ngaimi MP hlun Pu Con Kheng zong CNLD in ai phuak ve. Anih hi CEC chungtel zong a si. Ai phuak nak ruang theih a si lo. Pu LMC hruaimi Chin party CNP thawn lei a panh thluahmah lio ah Pu Nothankap hruaimi CNLD belte cu tumchuk lei a panh cang ko rua. Thantlang peng Chin party EC 55 chung ah 52 nih Pu LMC an panh i 3 lawng nih Pu Nothankap party an panh ti a si.\nAtu ning in cun Thantlang peng ah Pu LMC phu cak ngai te dawh an si. Thantlang peng cu CNF a tanhmi kan tamnak a si caah Pu LMC phu nih strategy tha an hman thiam i Pu Nothankap kong CNF cathanh(2007) kha khuate kip an phawt hna ahcun Pu No tapeh pawl an cawl khawhnak ding lam a um bak lai lo. Salai Lungthli Tum


SuailayOo Kahdohnak Ah SAC ralkap 35 Hrawng An Thi - News and Media\nSagaing ramṭhen, Myaung peng SuailayOo (ဆွဲလဲအိုး) khua pawng ah suimilam 3 leng hrawng kahdohnak a chuak i, cu kahdohnak ah cun SAC ralkap 35 hrawng an thi, tiah Myaung PDF in ṭuanvo ngeitu pakhat nih a chim. May 2, zinglei suimilam 4:00 in SAC ralkap minung thazaang 100 tluk hrawng nih rallam an sialnak cu doh ding ah.\nMyaung PDF le tualchung hriamtlai phu 25 leng i fonh in timhtuahnak kan ngei. A hlankan in timhtuahnak he doh an si caah SAC ralkap a thi mi an tam, cucaah hnu an tolh. An hnu zulh kan duh ko hna nain khuachung a si caah mipi zawn kan ruat sinain hlawhtlinnak he hnu kan tolh kho ko,” tiah PDF in ṭuanvo ngeitu nih cun a chim. Cu kahdohnak chung ah cun tualchung hriamtlai phufonh lei in minung 2 nih hliamhma an tuar nain an hliamhma kong ah thinphan ding a um lo, tiah theih a si.\nKahdohnak a dih in a kir mi tualchung hriamtlai phufonh hna cu an kirlei ah mipi nih pangpar, ti-dai le changreu he upat pek buin an don hna, tiah theih a si. SAC ralkap hna hnu an tolh hnu ah tualchung hriamtlai phufonh hna nih hmunhma zohfelnak an tuah pah ah bomb, kuanfang le kutcheh bomb le thilri zeimawzat an laak, tiah tualchung media nih a langhter.\nMyaung pengchung ah a lut mi SAC ralkap nih rallam an sialnak ah SAC ralkap kuttang um palik cu anmah bawmtu ah an hman hna, tiah Myaung peng tualchung runvennak le security tuahtu phu CDSOM nih an thanh.\nCDM Tuahtu Ralkap/Palik Hna Caah Lentecelhnak Puai Tuah A Si: SAC uknak tang ah um duh loin CDM a tuahtu ralkap le palik hna ca ah lentecelhnak puai le rawl dumṭinak puai tuahpiak an si, tiah NUG cozah Mnistry of Defense nih an thanh. NUG cozah rianngeitu hna le mipi sin ah aa fonh mi ralkap, palik hna i hawikomhnak puai cu kawl titoih puai (Thingyan) chung April 12 le 13 ah tuahpiak an si, tiah nihin May 2 ah an thanh.\nPumpululh chuih zuamnak le chin-lung chuih zuamnak leng ah Tingyan pangpar hnah in tithehnak, moh- lung -ye – paw( မုန့်လုံးရေပေါ်) sernak tibantuk pawl an tuah i, CDM a tuahtu hna muihmai ah lawmhnak hmuh a si. Puai an tuahnak hmun cu a himnak hmun pakhat ah a si i, NUG acting president Duwa Lashi La le Minister of Defense U Yee Mon(ဉီးရေမွန်) nih lawmhpinak roca an kuat hna. Crd – TCP


Bianem Thazaang – DOH PHIT\nSeptember 11, 2019 admin THEIHTLEI, TUANBIA 0\nA hlan ah Jack an timi ngakchiapa nih Rover an timi uico pakhat a ngeih. Ni khat ah Jack nih cun Rover cu lam len a sawm. Rover nih a zulh duh lo ruangah Jack cu athin a hung i fung in atuk. Rover cu a ai i inn chungah ale. A pa nih “ Jack, zei caah dah uico cu na velh” tiah asik. “ Lamlen ka saw mi a duh lo cuta” tiah ati. A pa nih “Rover nih ka daw seh na ti ahcun mah bantuk in tuk ding asi lo. Minung zong siseh, saram zong siseh biahrang in ti le tukvelh cu duh cio mi asi lo. Bianem tein chawnh le biak cu mi kip duh ciomi asi. Atu Rover cu bianem tein au hmanh, an zulh ko lai,” tiah ati.\nJack nih Rover, Rover, uico fim, uico dawh ti in alu in a mei tiang avun muai. Rover cu aa lawm tuk i a mei a hngerh, a bao i Jack cungah kai aa zal.\n“Jack, zohhmanh, biahrang in na rak au hi fung in na tuk lioah khan an tih i na duh lo nak tuah aizuam. Asinain bianem tein na auh cang caah na duhnak bantuk in an zulh ko” tiah a pa nih ati. Jack nih Rover cu lamlen a sawm than i lunglawm tein a zulh than.\n“ Pakhat le pakhat kan i sik, kan i velh, biahrang in kan i chawnh le kan i dawt lo ahcun zei thil paoh bawmh duhnak lungthin a um lo. Asinain pakhat le pakhat bianem in kan i chawnh i kan i dawt ahcun zei rian paoh bawmh duhnak thinlung ngeih cio asi. Awhrang in nan chawnh hna ahcun an in tih hna lai i nan cungah dawtnak thinhung an ngei lai lo,” tiah apa nih Jack cu a ti.\nCucaah nannih zong pakhat le pakhat na i biak nan i chawnh ahcun hawikom tampi nan ngei lai i zei rian paoh tlamling tein nan tuan khawh lai. I sik awk a si lo. I velh awk zong asi lo.


August 2018 – Chin Celebrity\nCYO-M 2018 Miss zuamnak cu ThaSuiIang nih Winner a hmuh; A hmanthlak cheukhat he!\nMalaysia Youth Organization Malaysia 2018 Miss zuamnak ah ThaSuiIang nih Winner a hmuh. CYO MISS ThaSuiIang nih Vote tambik le Liked tambik a ngah caah Winner a hmuhnak hi asi. Votes a hmuhmi le Liked zong a tam…\nKorean-Myanmar Sexy Model Katie Bang nih a ttawkthat nak a van langhter hna\nKorean-Myanmar Sexy Model Katie Bang nih Swimsuit in fashion thar a van langhter hna. Ttawkthatnak caah Gym ka tuah tawn i; hnuk ngannak caah ka tauh bal loh tiah a rak chim tawnmi asi. Korean-Myanmar Sexy…\nNihchuak video tawi; Nupi caah zeibantuk thit dah a that; rak zoh ve!\nCapo video tawi Mitbenh zuartu a Sexy deuh i; thil caw tu pawl umtu zia an thiam lo nak! Tuchan ahcun muidawh nak in Sexy muidawh lomi hi uar an…\nNice Couple; Bervely tlangah Justin le Baldwin cu nuam taktak in hmuh an si\nJustin Bieber & Hailey Baldwin Fashion thar Bervely tlangah Justin Bieber le Hailey Baldwin cu an kal i aa nuam ngaimi an lo. An pa 2 in hmai panh tein an um…\nMYANMAR August 31, 2018\nNgaih a chia tuk ee\nMaguai ram tthen, Nat Mauh khua pawng ah U Khin Nain timi pa Kum 51 nih a fanu te thilak in a vuak. A phaisa…\nTrump caah ral ngan bik a si mi pawl\nUS preaident Trump caah cun a fawi bak ti loh. A zei a chim poah, negetive view lawng tein an ruah piak cang caah a bei a dong tuk cang. …\nRusian Model ttawktha Kvivo nih Love tiin Instagram ah Swimsuit in fashion thar pawl a van langhter\nRusian Model ttawktha Anastasia Kviko nih Insatgam ah Swimsuit in fashion thar a van langhter hna. Love tiin Swimsuit in a langhtermi fashion cu aa tlak taktak. All white fashion a van langhtermi aa tlak kho tak….\nKylie Jenner nih Sport Bra in fashion thar a van langhter\nReady for the Weekend tiin Kylie Jenner nih Sport bra he fashion dawh a van langhter. West Hollywood ah tuahmi pal Jordyn Wood’launch Party a kalnak ah fashion dawhdawh van langhter hna. Kum 21 asi mi Kylie Jenner hi…\nRamos: Ballon d’Or Award cu Modric nih lak ko lai ; Ronaldo hi a philh cang rua!\n2017-18 Player of the Year le Midfielder Award ngahtu Modric nih ‘sui bawlung/ (Ballon d’Or Award ) zong ngah hram ko seh tiin Ramos nih Twitter ah a langhter. Award an lakmi hmantlak a postnak ah a chim hi asi….\nSiangpahrang Nu Diana a rak thihnak hmun ah khuaruah har Hmanthlak an hmuh\nMui dawh hlei ah Siangpahrang a rak kemh chih mi Diana cu Vawlei cung minung nih theih viar mi a si. Paris ah motor accident nak in a rak thi mi a si. …\nCoutinho cu Man U ah kal a duh tuk cang\nKa pumrua thatnak a ngah than cang tiin Model Baby Maung nih Gym tuahnak a van langhter\nFutsal chuih ai tim ko cang hih


Thantlang Peng Ruakhua ah COVID-19 mizaw Tam Kho Taktak Hmuhchap Asi Than, APoi Tuk E Bawipa Kan Bawm Kosawh – Lai Celeb News\nThantlang Peng Ruakhua ah COVID-19 mizaw Tam Kho Taktak Hmuhchap Asi Than, APoi Tuk E Bawipa Kan Bawm Kosawh\nAugust 2, 2021 Tina\nThantlang Peng Ruakhua ah COVID-19 mizaw 30 hmuh, pakhat mual a liam\nThantlang Peng Zahnak Tlang khua 5 chung in COVID-19 check a si i Ruakhua in minung 30 sin ah zawtnak hmuh a si cang tiah Zahnak Tlang COVID-19 Runvennak Committee Chiarman Salai Tial Hram Ling sin in theih a si.\nZahnak Tlang COVID-19 Updates\n(2 August 2021 Zaan 8:00 PM Tiang)\nChek cang mi dihlak: 212\nPositive dihlak: 30\nNihin Check mi: 98\nNihin Positive: 8\nA khua hoih in chek mi\nLungler – 4\nRuakhua – 184\nRamtang – 18\nThangzang (A) – 3\n#Biakilh: Tuzarh chung ah khuakip cheknak a hun karh chinchin lai. Positive hi Ruakhua lawngah hmuh an si rih.\nMyanmar ah uknak a latu SAC ralkap nih an i hmaithlakmi 5 tuah dingah Inn Hngak Cozah(Caretaker Government) hi dirh a si tiah cathanh an chuah. Hi Innhngak cozah kongah NUG lei in nuhrin covo lei Minister U Aung Myo Min nih hitihin a hmuhning a chim.\n“NUG nih a hmuhning nakin keimah pumpak nih ka hmuhning hi chim ka duh deuh. Chim ka duh hmasa bikmi cu tulio kan boruak ah thimnak tuahmi a phi chuak cu hnon a si. Thimnak ah thimfung diklo a um, mah ruang ah hin thimnak tuahmi a phi chuak cu hnon a si tiah bia a chuak. A tu nai te ah Innhngak cozah(Caretaker Government) dirh a si. Cun mipi zong an ii tel. Cun ralkap lawng si lo in Minister nih tuanvo lakmi bantukin a si tikah hin ramkhel lei lamthluan a hlei in pehtlaih nak lei in an tuah tiah ka hmuh.\nZeiruang ah ti ah cun a rauh hlan ah UN telh in vawlei cung ramkip nih SAC ralkap le NUG karlak ah zei deuh dah cohlan a si lai ti mi zuamcawhnak a um lai. Cu tikah SAC ralkap nih uknak kan lak timi phun in kan peh zulh rih a si ah cun vawlei cung ram kip nih cohlan awk a har lai tiah ruah dawh si. A si nan in uk nak lak cu uk nak lak si ko. A ruang cu thim nak tuah lio ah ningcang te in aa zuam i tei nak a hmu mi an si lo. Asinain a tu thil sining hi a tu ah hin cun a cozah pakhat dirh in kan kal tiah i ti ter in vawlei pi nih cohlan khawh nak ding in an ii zuam ti mi lei ah an panh tiah ka ruah”.\nSAC ralkap chungtel pakhat a si mi U Khin Maung Shwe nih cun hi ti hin a chim ve. “Inn hngak cozah lawng nih tuah awk a si lawng ah hin ram then le ram kulh ah ceprep tein tlaih ii tuah khawh a si lai tiah ruah a si caah a tu bantuk in tuah a herh tiah a chuah nak a si tiah chim khawh a si”.\nRal lo kap nih uk nak an lak mi doh nak an rak thawk nnak Mandalay duh lo nak langhter nak ah an hruai tu a si mi Dr Taya San nih “Chim ko ah cun kan mah mipi lei nih cun ral lo kap pawl nih an min zeitin an ii auh, zeitin an ii thlen, inn an hngah zong ah, lo an hngah zong ah kan mah mipi lei nih cun zeitin hmanh in kan zum hna lo, kan cohlang kho hna lo ti hi chim ka duh. Cun uk nak an lak lio ah kum khat lawng kan lak lai tiah an rak chim. A hnu ah cun kum hnih an ti, tu ah cun a hlei in an thawn hawi cang. Mah caah cun chim ka duh mi cu mah pawl hi zoh tik ah hin ral lo kap pawl hi zei ti hmanh in zumh awk an tlak lo ti mi cu a fiang tuk ko. Mah caah cun mipi pawl nih cun ral lo kap pawl cu mipi ai awh ah kan cohlang hna lo. Kan mah mipi hrim hrim zong nih kan cohlang hna lo. Kan cohlang hna lo ti cu a fiang tuk ko”.\nAtu rallokap an lu bik a si mi General Min Aung Hlaing bia a chim mi chung ah cun thim nak tuah ding ah kum hnih tal cu caan lak a hau ii mah hnu ah cun tei nak a hmu mi Party kha rian pek an si lai nak kong a chim. Mah he pehtlai in NUG hruai tu U Ko Ko Gyi nih cun hi ti hin a chim.\n“A biapi mi cu February ni 1 uk nak lak, ral lo kap nih cun uk nak kan lak tiah an chim. Tu bantuk thil a can tik ah mipi le ralkap pehtlaih nak a cah ti mi a lang. Mah caah cun a tu caan karlak ah 2008 phunghrampi ning in uk nak an lak ti ah kum 2 chung ah thim nak tuah than a si lai, mah an tuah khawh lo a si ah cun phunghrampi cu an mah lila nih an hrawh cang”.\nMah caah cun tu ni bia chim nak ah kum 2 chung ah thim nak tuah piak than ding ti mi cu phunghrampi ii zoh chih in biakam nak an tuah ti mi hmuh khawh a si. Asinain mipi lei hmuh nak ah cun ral lo kap nih thim nak cu a tuah piak. 1990 thim nak zong, 2020 thim nak a phi chuak zong hrawh a si.Thil sining a langh kawh lo lio caan ah aiawh tu hna cu nawlngeihnak kan pek hna lai tiah biakam nak sawhsawh in mipi hna i zumhawktlak nak cu hmuh akho si lai lo tiah kan hmuh.\nRallokap nih uknak alak nak thla 6 a tlinni ah Rallokap innhngak cozah a derh hi asi i rallokap tiah auh in ramuk nak tiah peh zulh in asi lai ti zong in a chim.Rallokap i nawlpek nak No.152/2021 in rallokap hruaitu lutlai a si mi Min Aung Hlaing nih rampi a sangbik vuanci dirhmun in nawlngeitu a si rih lai tiah a chim. VOA red;Thechinpost\n← Amah Nunnak Thapin Ti A Tlami A Hawipa A Chanchuah Tu Kan Fapa Joseph Kum 13, Uar A Um Lawlaw\nWARNING & NAWLNAK: Hakha Dohthlengtu Zapi nih Aherh Tukmi Ralrin Nak Le Nawlnak An Tuah, Share Cio Usih →\nHakha GZ Cawlcanghnak Ningcang Cu A Zoh Aa Dawh Kho Taktak, Uar An Um Lawlaw\nRalkap Nih An Ibochan Ngaimi Ning Pakhat Cu, An Ral Va Kah Nakin Mipi Harnak Pek Kha A Si\nHakha le Thantlang Khuapi Chung Uico Ralhrang Tuahsernak Cungah Lungfah In CNO Tiang Nih Mah Tibak Hin Cathanh Achuah Cang\nPastor Cung Biak Hum An Thah Hlei Ah A Kutdong An Tan I A Ring An Fir Cu Lih Asi Tiah Uico Ralhrang Nih Thawng An Chuah\nWow ANuam Bak Ralhrang Sin Thawng Petu Dalaan Meithal In An Kah Liopi Si Ko Hih Video\nWOOW Thawngttha Tuk Asi Hih KNU Brigade 6 Hmunhma I Kahnak Ah Ralhrang An Thah Than Hna


America CIA Agent Pakhat Iran Nih Thih Dantat Nak An Pek – Chin 11 News\nAmerica CIA Agent Pakhat Iran Nih Thih Dantat Nak An Pek\nTukum kumthok ka hrawng ah US ralkap nih Drone vanlawng in an rak thah mi Quds ralbawi nganbik General Qasem Soleimani a umnak le khuazei ahdah a kal tiah hlathlai tu America CIA Agent pakhat cu Iran nih thih dantat nak an pek tiah ramchung thawngzamh nih a langhter.\nHi kong he pehtlai in America nih CIA Agent ah an rak hman mi hi Mohamad Mosavi Marjid timi pa a si I Iran CIA pawl nih an tleih hnuah thih dantat nak an pek hi a si tiah zong an rak langhter.\nMohamad Mosavi Marjid hi CIA le Israel kong zong ah biathup a rak kherhlai lengmang tu a si caah mifim ngai le thiamsang ngai a si I US zong nih General Qasem Soleimani thah khawh nak ding ah an rak hman mi a si I pakhat hmanh palh sual nak ngei lo tein General Qasem Soleimani umnak le thil tuah mi hi a rak chim kho ve mi a si.\nGeneral Qasem Soleimani hi hi 1980 kum ah Iraq le Iran raltuk lio in Iran nih ralkap hruaitu ah an rak hman cang mi a si I Iraq biathup vialte a rak chuahpi kho dih ve mi a si. Cu hnu ah 1998 kum ah khan Iraq ralbawi ngan taktak zong a rak that kho ve mi pa raltha a si I 2020 January thla tiang Iran ralkap a hrauitu nganbik a si.\nAsinain US nih CIA ah an rak hman mi pa nih a sining le a umkal nak vialte a rak phuan dih mi ruang ah a ralkap bawi hawi le Drone vanlawng in an rak kah I US ralkap nih an thah ve mi a si.


Mi Thluachuak - A VEL IN KHAMH KAN SI\nBawipa Aa Bochan mi cu Lunglawmmi an si.\n"Bawipa hi zeitluk in dah a ṭhat ti kha nanmah tein va kawl cio hmanh u, amah chungah him tein a ummi cu a lung aa lawm. Salm 34:8"\nJesuh Khrih nih kan nunnak ah kan co dingmi Lawmhnak muru kha a kan pek. Kaa lawng in chimmi lawmhnak kha silo in kan nunzia tiang lam a hruai kho tu lawmhnak tlamtling kha asi.\nNa thawngpang cu minih zeitindah an in hmuh timi kha asi i, na nunzia cu Pathian na kong a theih ning kha asi. Minung mit ah minthang na si men lai nain, Pathian mit ah na min a thang lo kho. Lunglawmhnak nih a va sawh mi cu, "Na ngeihmi chawva ruangah mi lunglawm na si," ti le, "Na tuan mi rian ruangah mi lunglawm na si," ti kha siloin, "Na sining tu ah khan mi lunglawm na si," ti kha Bible nih a chim theumi lawmhnak cu asi.\nMikip nih vawlei kan nunnak ahhin zeidah kan tuah cio? Lawmhnak kan kawl dih. Lunglawmhnak hi na chan chung na kawl zongah na hmu kho lai lo. Sinain, Pathian chungah i khumh law, Lunglawmnak thluachuah tu nih an kawl lai i an hmuh lai.\nNa ngeihmi chawva le na tuahttuan mi rian zoh in ka Nun hnawhchan hi a za ko tiah na ruat bal maw? Pathian sinah na nunnak chuahpi law amah he pumpak in tonnak caan ser. Na nunnak muru taktak a si dingmi Lunglawmhnak kha Bawipa nih an pek lai.\nLawmhnak tlamtling cu vawlei nih pek khawhmi thil chungah um lo in, ngaihchiatnak nih a tei khawh lo mi, Bawipa chungah a um caah, Bawipa aa bochan mi lawng nih cu hnangam lunglawmhnak tlamtling cu an co. Bawipa aa bochan mi cu lunglawmmi an si. Matthai 5:3-11 chung Baibal cawnpiaknak hi na nunnak ah co khawh i zuam ve! Bawipa a fuhmi hna nih lawmhnak tlamtling an co.\nApril 11, 2013 (Nili Ni)


COZAH LE KHRIHFABU CU A DANGTE A SI. – Myanmar Chins\nRev. Zathat Chuntei\nMinung nih nuncan ziaza thatnak caah le thanchonak caah kan i cawnpiaknak a hrampi cu mah le biaknak cio hi a si. Phundang in chim ahcun Biaknak cawnpiaknak timi hi thih hnu nunnak lawng siloin nihin nunnak zongah biapimi a si. Cucaah vancung pennak vawlei ah um seh timi hi minung nih vawlei ah duhdim tein kan nun khawhnak ding caah a si “kei cu nunnak kha an ngei i duhdim tein an ngeih nakhnga caah ka ra” (John 10:10). Cu bantukin ramkhel rian zong nih ram chung mi hna kha duhdim tein an nun khawh nakhnga aa tinhmi a si ve. Cucaah Biaknak le ramkhel rian hi tinhmi pakhat bantukin a kal timi an si. Sihmanhsehlaw tinhmi pakhat bantukin a kaltimi kan si nain kan cawh sual lonak dingah Bawi Jesuh nih LK. 20:25 chungah ralrinnak a kan pek. Cucaah Khrihfabu chan a dotdot in Biaknak lei upa hna nih Biaknak le ramkhel rian hi cawh sual lonak ding ah ralrinnak an rak ngei i a hman lonak zawn a um ahcun raltha tein an rak doh zungzal.\nKan theih cio bantukin AD 131 tiang Khrihfa Biaknak cu ram uktu hna nih cohlan lomi Biaknak a rak si. Cucaah Khrihfa Biaknak ah a lutmi hna cu ram uktu Siangpahrang hna le nawlngeitu hna hremnak phunphun an rak tuar. Sihmanhsehlaw Cozah nih theihpi lomi Biaknak a si caah zeihmanh chim khawhnak le lehrulh khawhnak an rak ngei lo. An caah thim ding pahnih a um i hremnak kha raltha tein in khawh, asiloah Khrihfa Biaknak kha kaltak kha a si. Cucaah cu lio Khrihfa tampi nih an zumhnak a fehmi ruangah an nunnak liam tiangin Khrih kha an rak tanh. Cucaah cu canlio Khrihfa cu mah nunnak kha biapi ah chia loin Khrih ruangah nunnak a hlawtmi an a rak si.\nSihmanhsehlaw Constantine Siangpahrang a rak si hnu AD 313 ah Khrihfa pawl kha zalawnnak a rak pek hna leng ah AD 383 ah Khrihfa biaknak kha Cozah biaknak ah a rak cohlan tikah Constantine ukmi Rom rampi cu hmun kip ah Khrihfa an rak karh. Cucaah Siangpahrang cu an rak cawisang tuk hringhran i cu rungah Bible nawlngeihnak nakin singpahrang nawlngeihnak kha an santer deuh tiin culio Khrihfa kha sawiser an rak si. Cu tikah mipi nih Bible duhnak nakin an Siangpahrang duhnak kha an rak kawl deuh caah Cozah le Khrihfabu kha then khawh loin an rak um. Cu ruangah culio Khrihfabu cu a muih lio chan (The age of darkness) an rak ti.\nChan laifang (middle age) 1075-1294 kum hrawng a phak tikah Khrihfabu hruaitu cheukhat nih ram Cozah nih Khrihfabu chungah nawlngeihnak a rak ngeihmi hrawh awk ah fakpi in an rak doh. Ram uktu nawlngeihnak chungin chuah in Khrifabu nih mah kutke le mah thazaang mah khuakan lairelnak tein a dir khawhnak caah an rak i zuam. Asinain ngeihchiat ngai a simi cu Cozah a nawlngeihnak kha hrawh lawng siloin a hnu ah Khrihfabu nih ram Cozah cungah nawl a rak ngeih kha a si. Cu tikah Khrihfa hruaitu cheukhat nih Bible he a kalhmi a si tiah Khrihfabu kha remhthan duhnak thinlung an rak ngei.\nKan theih bantukin a bik in kum 1500-1600 hrawng kha Khrihfabu remhthan chan (Reformation period) a rak si. Cu ruangah 1521 kum ah Germany ram ah Lutheren Khrihfabu siseh, 1525 kum ah Swizaland ram ah Huldreih Zwingly hruaimi hna Khrihfabu siseh, 1533 kum ah Frace ram ah John Calvin hruainak in Presbyterian Khrihfabu le 1534 kum ah England ram ah England Khrihfabu (Church of England) hna rak dirh cio a si.\nCu bantukin Tipil Khrihfa zong hi min bunh in a dangte in kan rak um ve hi 1609 kum lio in John Smith le a hawi le minung 36 hna nih Netherland ram Amsterdam khua i tipil an rak innak in aa thawk ti cu mi tam deuh nih theih le hngalhmi a si. John Smith cu Khrifabu remhthan duhnak thinlung a ngeimi a si caah amah hruainak in an zumhnak langhternak an rak tuah. Cu an tuahmi lak ah pakhat cu “Cozah le Khrihfabu cu a dangte a si (Church and State separated) ti a si. Cozah le Khrihfabu cu a dangte a si timi hi tipil Khrihfabu nih nihin tiang ah kan i tlaihmi kan tlaihteng a si.\nZeicahtiah Khrihfabu cu tinhmi khat (common purpose) ngeih in aa pummi le khuasa timi kan si. Biaknak le uknak cu a dangte a si timi hi chim duhmi cu “zumhnak leiin aa khatmi sinak” hi chim duhnak a si. Cucaah zumhnak lei in aa khatmi sinak kha hmangin, kan vawlei caah le kan ram caah hmunkhat in riantuanmi buu kan si. Kan ram a thancho khawhnak dingah a hmanmi thinlung le ruahnak ngeih in tuahsernak in a langhtermi buu kan si. Mibu thanchonak a donkhamtu policy thalo le minung man ngeihter lonak (dehumanization) tuahsernak phunphun hna chungin dottlennak tuah kha Khrihfa rian a si (LK. 4:18-19) ti hi kan kalpimi a si. Cu bantukin ram Cozah cu ram chung minung pawl thatnak le thancho khawhnak caah tuanvo ngei biktu a si. Cucaah ram cozah le Khrihfabu cu ram thanchonak caah aa khatmi saduhthahnak a ngeihmi kan si ko nain a dangte in riantuantu buu kan si.\nCuti a si caah ram Cozah nih Khrihfabu a zumhnak le a tuahsernak cungah zeihmanh hnahnawhnak a tuah ding a si lo. Khrihfa nih zaalawng tein Pathian kan biak i kan thangthat khawhnak dingah a dirkamhtu a si dingtu a si. Cuti siloin uktu hna nih Khrihfa hna kha namneh in an um sual ahcu a hmanmi cozah a si ti lo. Cu bantukin Khrihfa zong nih Khrihfabu min in ram khel riantuantu hna he komh in khuakhan lairelnak tuah le riantuanti timh tuk ding a si lo. Kan tuah duh ahcun mah pumpak zalawnnak tu in tuah ding kan si. Cuti Khrihfa riantuantinak buu min hmangin kan tuah sual ahcun kan rak kal tawn ning khan lam kan pial tinak a si. Cu lengah zumhnak lei in thazaang dernak tampi a um lai.\nCung B Lian


Meghalaya Peace Committee Ah Thangkhiew Tanhtu Hna An I Tel Duh Lo – Buanchukcho\nMeghalaya Peace Committee Ah Thangkhiew Tanhtu Hna An I Tel Duh Lo HNLC hruaitu hlun Cheristerfield Thangkhiew Meghalaya palek nih an thah ruangah Khasi miphun hna nih lungtlinglo nak an langhter hnuah Meghalaya cozah nih remdaihnak tuah dingin Peace Committee a dirh mi ah Thangkhiew a tanhtu hna an i tel an duh lo.\nPeace committee hi remdaihnak le Thangkhiew thih ning hlathlai dingin deputy chief minister Tynsong hruainak tangah cozah le Thangkhiew tanhtu hna he dirh a si.\nThangkhiew tanhtu hna nih hi thahnak kongah a pehtlaihmi police officer pahnih hna an rian in phuah an si hlan chung cu peace committee ah kan i tel lai lo tiah an chim.\nHNLC hruaitu hlun Thangkhiew hi August 13 ah a umnak inn Mawlai Massar vengah palek nih meithal in an kah mi a si i, a thihnak kongah palek nih an chimmi cu fake counter a si tiin mipi nih duhlonak an langhter ruangah Meghalaya cozah nih August 18 zing tiang curfew a tuah.\nHNLC hruaitu hlun thih ning hlathlai ding Judicial inquiry ngei dingin Meghalaya Human Rights Commission (MHRC) chair person, Justice (Rtd) T. Vaiphei cu rian khinh a si.\nJudicial inquiry hruaitu sin ah nawlngeihnak le zalonnak le hlathlainak nawl pek a si i, Thangkhiew thahnak ah a tel mi police officer pahnih suspend dingin nawlnak cu inquiry report ningin tawlrel a si lai tiah chief minister Conrad Sangma nih a chim.\nNi 200 Chungah Ralhrang Kut In 1007 Nunnak Liam\nNawlngeihnak la tu ralhrang phu hna nih thah nawn ruang ah Yangon khuachung in nunnak liammi tambik an si i, Mon ramkulh chungah nunnak liammi 10 an um i, tlaihkhih a tong mi (400) leng an si tiah theih a si.\nCovid Sii Dose 2 A Chun Cangmi 87,00 Leng Zawtnak An Ngei Than\nCovid Sii Dose 2 a chun cangmi 87,00 leng nih Zawtnak An I chawn India ramah Covid vaccine dose 2 tiang a chun cang mi hna lakah minung 87000 leng nih zawtnak an I chawn than i, 46% cu Kerala state chungah a si.\nIndian Council of Medical Research (ICMR) nih Chennai ah zohfelnak an ngeih i, Covid phundang delta variant cu vaccine a la cang mi le a la rih lo mi zong nih an I chawn kho.\nAsinain, vaccine a la cang mi hna cu zawtnak an ngeih than zongah a fak tuk ti lo tiah an chim. Delhta variant hi covid zawtnak chawnh a fawi tuk mi a si i, India ramah second wave fak ngaiin an tuarnak a ruang pakhat ah ruah a si.\nKerala ah hin vaccine dose 1 nak a la cang mi chungin zawtnak a chawn mi 8,000 le dose 2 nak a la cang mi hna lakah mi 40,000 hrawng nih zawtnak an I chawn than tiah theih a si.\nKerala hi India ram ah covid-19 zawtnak an hmuh hmasa bik nak state a si. India ram ah covid ruangah a thi mi hi 433,049 an si i, ni fatin 1.94% an I chawn. Zawtnak in a dam mi rate hi August 19 tiangah 97.52% a si tiah vanglaini news nih a chim.\nRaltuk training kai mi Taangkua siangakchia raifanh zawtnak in a nunnak a liam


Previous Article North Korea Cu Ral I Kahnak Lam In Kan Lehrulh Lai; American Runvennak Minister\nNext Article Hlasak Thiam Justin Bieber Tlonlen Khawhlonak Hmun 6\n1. Rajo Devi Lohan: Amah hi kum 68 a si hnu ah fanu pakhat a hring. Vawleicung kum upa bik hringtu nu lakah pakhat a si. Amah hi India nu pakhat a si.\n2. Daljinder Kaur: Amah hi kum 46 a si hnu ah pasal a ngei. A pasal he fa an ngeih khawh lo ruang ah pawngkam nih mifa i cawmding an forh hna nain an cohlang duh lo. Atu cu kum 72 a si hnu ah fa pakhat te a ngei cang. Fa a ngeih ah a pasal hi kum 79 a si.\n3. Omkari Panwar: Amah hi fanu pakhat lawng a ngeimi hringtu nu a si. A pasal he an ngeihmi thilri vialte a kilvengtu ding rocotu fapa ngeih an duh tuk. Omkari Panwar kum 70 a si ah pound lawng a simi faphir an hrin, nu le pa an si. Vawleicung kum upa bik lakah faphir a hringtu nu pakhat a si.\n4. Adriana Iliescu: Amah hi kum 66 a si ah fathum phir fa a pawi nain pahnih cu a pawi lio ah an thi. Eliza timi fanu pakhat tu cu hrin a cut deuh hlan ah nungdamte in a hrin. A hrin lio ah hin a fanu te cu pound 3 lawng a si.\n5. Memnune Tiryaki: Amah hi kum 35 a si ah Omer Tiryaki he an i thi-um. Asinain fa an ngei kho lo. Kum 64 a si ah pound a simi fapa a hrin. Amah hi vawleicung kum upa bik hringtu nu lakah pakhat a si.


ZEI SUALNAK NGEI LO, RALHRANG NIH MINUNG PAHNIH AN THAH TTHAN – The Chinlung Post\nMay 11, 2021 admin Kawlram 0\nKachin ram Nanmati peng ah zei sualnak pakhat zong angei lomi lam I a chawk ko mi khuami mi cu ralhrang kawlralkap nih an kah. Hi konghe pehtlaiin thanhnak an tuah mi cu Nizan May thla ni 10 zanlei ah Kachin ram Nanmati peng ah zei sualnak pakhat hmanh a ngei lomi lam I a chawk ko mi khuami mi pakhat cu ralkap nih an kah caah a thi tiah theih asi.\nThawngpang Dang: Alawbon tlang tang Doh Phung Yan khua pawng ah ralkap le KIA an kap. May ni 10 ah Alawbon tlang tang Doh Phung Yan khua pawng ah ralkap lei mawtaw cu KIA nih chun hnu hrawng ah an kah tiah theih asi. Doh Phung Yan le Nuam Lanh karlak ah a um mi Luai Jaw Bon ah ralkap a phur mi Taluk ram sermi ke 12 nei mawtaw cu KIA nih voi 3 leng bomb in an kah.\nKIA nih a tubantuk in bomb in an kah hna caah ralkap lei hliamhma a pu mi le a thi mi an tam tiah theih asi. An mawtaw cu a sawp dih. Ralkap lei minung 10 lengkai an thi.Hi konghe pehtlaiin pawngkam a ummi khuami nih an chim mi cu KIA nih An kah hna nak hmun ah cun thi lawng te a dil ko tiah khuami pakhat nih a chim.\nBomb an puah nak zawn ah cun Ralhrang kawlralkap le KIA cu nazi cheu hrawng fak tuk in an kap tiah khuami hna sin in theih asi. KIA sakhan umnak Alawbon cu lak than ding in ralkap lei nih timhtuah nak an ngei. Nizan zanlei tiang ah khuachung ah ralkap mawtaw 41 le ralkap 600 leng an lut. Hriamnam a phurmi mawtaw hi 4 asi tiah khuami pakhat nih a chim. KTM\nKIA LE RALHRANG CU THINPHANG AN SI KO, THISEN LAWNGTE IN A KHAT


Cei Cang Ko Hna Seh : Kawl Ralkap Hna Caah Cun Khua Ci Mui Ko Cang. – Chintanbo\nCei Cang Ko Hna Seh : Kawl Ralkap Hna Caah Cun Khua Ci Mui Ko Cang.\nMarch 5, 2021 admin MYANMAR NEWS 0\nKum 2008 Phunghram pi hrawh cikcekle Federal hmuh nakding ah CRPH rian ttuan nak cung ah a ahngat taktak. CRPH kong kan tial tik ah CRPH kong hna cimrel caan a si lo tiah ti ding a si lo. CRPH nih a tlangpi in rian a tuan cnag caah aa palh lo ding hi keh orh in kan dirkamh a hau. Apalh ahcun CDM cawlcanghnak le Ramdang lei bawmhnak hmanh man a ngei lo kho mi a si.\nCucaah CRPH hi raltha tein, ning le cang tein a kal khawh nakhgna aa palh hlan in heh tiah CRPH kong hi chim chih ding a si.Ram mipi he:CRPH nih ram mipi kan dih lak ti awk duhnak le duhning kha aa hmaithlak a herh. Mipi he naih niam taktak in a cawlcangh a herh. Zeibantuk thil tuah lai zong ah mipi ca ah a tha maw timi ruah chih kha hamsa bik ah chiah.\nMipi thachiatnak, a si nak hnga lo mipi he naih niamte in riantuan ti a herh.Ramkheel thiamsang hna he: Ramchung Ramkheel Party, a bik in Tlangcung Miphun le Federal a duh mi hna miphun chung in Party chung ramkheel thiamsang hna he riantuan ti a herh. NLD nih a hruai ko hna zong ah TlangCung miphun chung in bochan mi ramkheel thiamsang he khua khan ti a herh.\nPangpar dum aa dawhnak cu pangpar phun khat lawng cin ah si loin pangpar phuntling cin lawng ah cu dawm cu aa dawh. Federal khualipi sernak ah zei party le miphun poh an tlin ve a herh.Miphun hriamtlai hna he: CRPH nih Tlangcung Hriamtlai hna hi Federal Army pakhat in a cohlan hna i hmun khat ah rian an tuan ti a herh. Hi tlangcung miphun hriamtlai hna hi Federal Army ah kan cohlan piak khawh hna ahcun Federal hmuhnak ding ah a lam kip in thazaang an chuah lai.\nFederal kan hmuh hnu zong ah uknak tha lo a khamtu le kan hmuh mi Federal a kilvengtu tha an si lai.Cozah riantuan-CDM lut mi he: Ralkap dohnak ah CDM cu a tha taktak mi asi. CDM ah a lut mi vialte hna aiawh in minung pakhat le CRPH riantuan ti ding. CDM a lut mi hna hi civil mi sawhsawh bantuk in umter ding an si lo. CRPH riantuannak bawmtu hriamnam pakhat ah hman ve an herh. Cucu CDM a lut mi cozah riantuan hna nih phu dirh hna sehlaw an hruaitu kha CRPH cawlcanghnak ah telh ve ding.\nAruang cu CDM ruang ah mipi kan sining le rianrang in riantuan a herh ning chimrel tu an herh ve.Nuhrin Covo Dirkamhtu Phu he: CRPH nih Ramchung hram bunh mi “Nuhrin Covo Kilvengtu Phu (Human Right Organization) Phu he i bawm in rian an tuan ti aherh. HRO hi an biapi tuk. Ramchung thil sual tuahnak, ramdang in bawmh hau mi thil kong ah vawlei kildeng tiang a cawlcang kho mi an si.\nTahchunnak ah Ralkap hi Nuhrin Covo buar case in dantat ding sisehlaw ramchung Human Right hna hmuh ning le statement chuah mi kha UN nih mark a pek mi a si caah HRO hi CRPH riantuannak ah hriamnam tha taktak an si.Ramcung Civil Soceity hna he: CRPH nih Ramchung Zatlang Phu (Civil Society) phu kip he rian an tuanti aherh. zeicatiah Ramchung buainak te tuai deuh le adangdang thanchonak rian zong hi Civil Society nih tampi Cozah a bawmh khawh.\nCozah tuan cia mi hmaban nehhnu zulh, pehzulh le fimtawlnak ah an biapi tuk ve caah hi Civil Society hna hi telh chih bak ding.Upadi thiamsang hna he: Ralkap uknak doh ding in aa ready mi upadi thiamsang tampi an um. Hi hna lak in minung pakhat aiawhtu thim i CRPH ah telh ve ding. zeirian tuannak hmanh ah upadi lei thiamsang an herh.\nUpadi thiamsang lei an i tel tik ah riantuan ning aa fufim i ramdang i Ramdang cozah le UN zong nih CRPH riantuannak tha an pek chin lai.Media: Ramchung media (Independent media- Non-profit media, non partisan media) hna hi CRPH nih hriamnam tha ah a hman hna aherh. Ram sersiamnak caah media hna hi mithmaan bantuk an si. a luancia cozah nih Media a hma hna lo caah mipi le cozah kar ah transparency a um tawn lo.\nNihin kan ram thil sining vialte ramleeng a phakter tu hna hi atu kan chim mi media hna thawng in tampi aa tel. Ral tampi lal ah thihri le nunri ah heh tiah thawnglak a si. Cucaah CRPH nih media hi hriamnam tha ah a hman bak a herh,CRPH cu caan karlak ca ah sermi a si. aa tinh mi cu ralkap uknak hrawh kha a bik in aa tinh mi a si bantuk in hi ralkap uknak hrawhnak ding ah hriamnam tha ngeih a herh.\nCu hriamnam tha hna cu a cunglei kan langhter mi Phu hna hi an si.CRPH cu NLD nih ahruai zong ah achung riantuantu kha NLD chung in Palai a tling mi theng a herh loh. Hihi cu Cozah thutden kong asi rih lo caah NLD party chung minung thengtheng kha a herh nak a um lo.Tlangcung Miphun hna nih Miphun aiawh in upa pakhat cio, Hriamtlai Phu hna chung in an hruaitu pakhat cio, Miphun Party kip in an duh bik mi ramkheel upa pakhat cio,\nCivil Society phu vialte hna lak in aiawh tu pakhat , Ramkulh kip Human Right Organization upa, Baknak lei vialte aiawh in upa pakhat ti bantuk hna zong an i tel dih a herh. Cucu Federal uknak ser kan duh ahcun a cunglei minung hna hi CRPH ah telh an herh bak mi a si.Hi thil ka vun langhter mi hna hi CRPH Caah thazang tthawnnak pakhat asi ve.\nNi Hin Sandah Piak Nak Ah Ralkap Nih Meithal In An Kah Hna Caah Nupa A Dawtuk Lio Mi Thih Nak In Ani Tthen.\nBethsy Lalrin Sangi Le TBC Zai Thanpuia Zawng Nih Kawlram Mipi A Kan Dirh Kamh Nak An Langhter Ve Cang.